Obuka i kurs - kako se procenjuje stvarna vrednost određene firme\nObuka i kurs - kako se procenjuje stvarna vrednost određene firme - Audio verzija\nProces koji je vezan za vrednovanje kompanije je jako važno da poznaju, primarno finansijski direktori, ali i osobe koje su zaposlene u menadžmentu neke firme, pa je najpre njima i namenjena specijalizovana Obuka i kurs - kako se procenjuje stvarna vrednost određene firme. Naravno da bi u ovoj oblasti trebalo da se edukuju i ona lica koja su specijalizovana za poslove procene i revizije, kao i osobe koje se bave kreditnom analitikom i investicionim savetovanjem, te svako ko želi da se sa ovom temom bliže upozna.\nPredavanja zainteresovani mogu da pohađaju u svakom predstavništvu Obrazovnog centra Akademije Oxford, a tom prilikom se organizuje nastava na klasičan način, ali je u ponudi i ona mogućnost koja uključuje online praćenje časova. Lica koja se opredele za takav vid edukacije će preko sopstvenog kompjutera pristupati predavanjima, ali je iznet i vrlo važan zahtev koji je vezan za instaliranje specijalne vrste softvera na konkretni uređaj. A kako u svakoj poslovnici ove institucije funkcioniše i tim stručnjaka specijalizovanih, prvenstveno za pružanje tehničke podrške kandidatima, to znači da svako od njih ko se ne bude dobro snašao tokom procesa instalacije softvera, ima mogućnost da ih kontaktira i da dobije svu neophodnu pomoć.\nBudući da se oba navedena tipa nastave mogu pohađati ili individualno ili u grupi ili u paru, od svakog prijavljenog se očekuje da potpuno samostalno odluči da li će pratiti individualni, grupni ili poluindividualni seminar - kako se procenjuje stvarna vrednost određene firme, jer se svi oni organizuju na različit način.\nNastava u grupi se sprovodi za četvoro do najviše osmoro polaznika, a način na koji se predavanja u tom slučaju organizuju isključivo ima pravo da odredi lice koje je u jednoj od poslovnica organizatora za to ovlašćeno. Zapravo, koordinator za nastavu određuje kog datuma tačno će ta vrsta edukacije da počne, te definiše termine u kojima će se predavanja odvijati, kao i dinamiku, s tim da to sve može da učini tek kada određeni zahtev bude ostvaren. Naime, neophodno je da se prvo napravi jedna grupa, to jest da se u konkretnom predstavništvu za praćenje ove edukacije prijavi najmanje 4 osobe, a pošto je to minimalan broj polaznika potrebnih za zvanično formiranje jedne grupe. Inače će svi oni na vreme dobiti potrebna obaveštenja vezano za princip sprovođenja edukacije u grupi, a toga će morati da se pridržavaju, s obzirom na to da izmene nisu moguće.\nIsti je princip po kome se organizuje individualni i poluindividualni kurs i obuka - kako se procenjuje stvarna vrednost određene firme, jer polaznici u oba slučaja zajedno sa svojim profesorom i sa nadležnim licem u okviru konkretne poslovnice organizatora određuju kada će časovi da počnu, to jest kakvom dinamikom će se održavati, ali i u kojim terminima.\nA princip koga se pridržava organizator kada je potrebno da bude održan korporativni kurs je takođe vrlo fleksibilan, jer je svakom zainteresovanom klijentu, to jest direktoru ili vlasniku određene kompanije, tada dopušteno da iznese sve zahteve koje ima, a vezano za način na koji će lica zaposlena u toj firmi časove da pohađaju. Ukoliko se smatra da će polaznicima više odgovarati predavanja da prate u svom preduzeću ili, pak na nekom drugom mestu, podrazumeva se da će organizator na te zahteve adekvatno odgovoriti, ali samo pod uslovom da se ispoštuju jasno definisane smernice vezano za osobenosti konkretnog prostora, koje će svakako klijent blagovremeno da dobije.\nPodrazumeva se da će svako ko želi ovu obuku da pohađa morati da izvrši prijavu, a što može da učini bilo kog radnog dana direktno u prostorijama predstavništva organizatora. Takođe je ponuđena opcija elektronskog prijavljivanja, kada kandidat šalje mail sa svim svojim podacima organizatoru i u njemu obavezno navodi kako ime i prezime, tako i datum rođenja, te kontakt podatke. Uz to, polaznici kojima to najviše odgovara, imaju pravo i da jednu od poslovnica institucije organizatora kontaktiraju preko telefona, kako bi se prijavili za praćenje ove obuke.\nNakon prijavljivanja, njihova je obaveza i da se upišu, a tada se svakako zahteva da dostave svu potrebnu dokumentaciju organizatoru i da budu lično prisutni.\nPlan nastave stručnog kursa - kako se procenjuje stvarna vrednost određene firme\nZbog čega se zahteva da bude izvršeno vrednovanje preduzeća, to jeste da se proceni kolika je zapravo stvarna vrednost konkretne kompanije, svakako je primarno pitanje na koje će ova edukacija pružiti odgovor zainteresovanima. Nastavnim programom je predviđeno da prisutni prvo budu upoznati sa različitim metodama koje se tom prilikom primenjuju, a nakon toga će specijalizovana Obuka i kurs - kako se procenjuje stvarna vrednost određene firme biti usmerena na one modele koji se primenjuju prilikom procene i koji se primarno fokusiraju na vrednovanje novčanih tokova, zatim rasta i dobitnog ostvarenja, kao i rizika, te će biti prezentovane i osnove mnogih drugih metoda, koje su najzastupljenije u praksi kada se ovaj proces vrši.\nPosle toga će predavači objasniti i šta je to diskontna stopa, a šta je stopa rasta, odnosno kako se one određuju, ali će prisutnima omogućiti da se upoznaju i sa takozvanim rezidualnim dobitkom, to jest sa konceptom koji on podrazumeva kada se vrši vrednovanje konkretne firme. Takođe će biti reči i o diskontovanju slobodnih novčanih tokova, ali i o procesu relativnog vrednovanja i o alatima, to jest o metodama koje se tada primenjuju.\nPodrazumeva se da će svakako u završnom delu ove edukacije pažnja da bude usmerena na finansijske izveštaje, to jest na njihovu pravilnu analizu, a sa aspekta vrednovanja određene kompanije, to jest procene njene stvarne vrednosti. Ali će, isto tako polaznici imati prilike tokom trajanja nastave da na osnovu primera iz prakse, mnogo bolje prihvate sva znanja koja ova obuka podrazumeva, a kako bi što bolje u budućem radu mogli i da ih primenjuju, te da bi na najprofesionalniji način izvršili procenu stvarne vrednosti ili svoje ili neke druge firme.\nGde i kada se organizuje kurs i obuka - kako se procenjuje stvarna vrednost određene firme?\nSve informacije vezano za mesto održavanja ovog seminara, prijavljeni dobijaju onda kada navedu da li im više odgovara predavanja da pohađaju preko interneta ili će se opredeliti za klasični seminar - kako se procenjuje stvarna vrednost određene firme.\nBudući da se u poslovnicama Obrazovnog centra Akademije Oxford u celoj Srbiji organizuje nastava, kada se primenjuje klasičan princip, tako da svako ko odabere tako da pohađa predavanja, zapravo prihvata obavezu da u određenim terminima bude prisutan u predstavništvu organizatora,\nNasuprot tome, edukacija koja se sprovodi online je ona koja se prati preko računara svakog zainteresovanog, s tim da se to vrši uz korišćenje specijalizovanog softvera. Naravno da će svaki prijavljeni taj softver prethodno i instalirati, a prema smernicama koje će dobiti od organizatora. Ako tokom tog procesa bude iskrsao neki problem, tim zadužen za pružanje tehničke podrške će svakako pomoći tom kandidatu da ga na najbolji mogući način reši.\nUzevši u obzir da se kako klasična, tako i online edukacija sprovode na jedan od tri načina, sasvim je jasno da svaki prijavljeni bira hoće li časove pohađati u grupi ili će to učiniti sa još jednim polaznikom, to jest individualno, pošto je u ponudi ove institucije kako grupni kurs i obuka - kako se procenjuje stvarna vrednost određene firme, tako i poluindividualna i individualna nastava.\nPrvo što mora da zna svako ko želi samostalno pomenutoj edukaciji da pristupi jeste da se ona organizuje isto kao i ona vrsta nastave koju prati dvoje polaznika, a koje je poznata još i kao poluindividualna. Koordinator za nastavu poslovnice u kojoj polaznici, zainteresovani za praćenje časova na jedan od tih načina, budu izvršili prijavu, će se dogovoriti sa predavačem koji će konkretnu vrstu edukacije da vodi, kao i sa svakim prijavljenim pojedinačno, kog datuma tačno će ona početi, te po kakvoj dinamici će se odvijati časovi i u kojim terminima će ih polaznici pratiti.\nPostupak koji mora da bude sproveden kada se organizuje grupni kurs i obuka - kako se procenjuje stvarna vrednost određene firme je vrlo specifičan i zahtevan, pošto je predviđeno da koordinator za nastavu treba da odredi po kom principu će se ona odvijati, a sve to on čini potpuno samostalno. Zapravo, u grupama uvek može da bude prisutno najviše osmoro ljudi, budući da se tako kvalitet edukacije drži na visokom nivou, a najmanje četvoro njih mora da bude prijavljeno, kako bi bila napravljena grupa i kako bi, uopšteno nastava mogla da počne. Svakako, vrlo brzo po ostvarenju navedenog zahteva, ovlašćeno lice konkretnog predstavništva organizatora određuje u kojim će tačno terminima nastava da bude organizovana, to jest kog datuma će da počne i prema kakvoj dinamici će se sprovoditi predavanja u tom slučaju. A zatim se na propisan način obaveštavaju svi koji su uvršteni u konkretnu grupu, ali se njima posebno naglašava da nijedan zahtev za promenom dinamike održavanja, datuma početka ili termina u kojima će se grupni vid edukacije organizovati, neće biti ispunjen.\nOvlašćeni predstavnici kompanija mogu da zahtevaju od ove institucije da bude organizovana korporativna obuka, a ako je neophodno da određeni broj lica koja su u toj firmi zaposlena nauče po kom principu funkcioniše proces koji je tema ove edukacije. Klijenti će se o svemu dogovarati sa zvanično ovlašćenim licem u predstavništvu organizatora, te će svakako definisati i gde bi zaposleni trebalo časove da prate. Naime, isključivo kod grupnog seminara se može izvršiti izmena mesta održavanja časova, a samo ukoliko se predstavnici institucija organizatora i klijenta budu tako dogovorili i ukoliko, naravno odabrani prostor u potpunosti zadovoljava sve zahteve. Inače, osim o mestu na kome će se održati predavanja, pomenute osobe će se dogovoriti i o datumu početka nastave, kao i o dinamici njenog održavanja i o terminima.\nKako se organizuje Obuka i kurs - kako se procenjuje stvarna vrednost određene firme?\nRazličiti su načini koji se poštuju kada se sprovodi specijalizovani kurs i obuka - kako se procenjuje stvarna vrednost određene firme, a oni primarno zavise od toga da li prijavljeni želim da prati online ili klasičnu nastavu, to jest da li mu odgovara da pohađa individualno predavanja ili u paru, odnosno u grupi.\nTakođe moramo naglasiti da ova obrazovna institucija može da organizuje i specijalnu vrstu edukacije, koja je poznata kao korporativna, a polaznici su u tom slučaju radnici određene firme. Princip koji se tada primenjuje je isti kao i kada se organizuje edukacija koja je namenjena pojedinačnim polaznicima, s tim što klijent ima pravo da zahteva da časovi budu organizovani u njegovoj kompaniji ili na nekoj drugoj lokaciji. Tada je posebno važno da budu ispoštovana pravila u potpunosti, to jest da se pronađe adekvatan prostor, jer je neophodno da nastava bude održana na lokaciji koja je opremljena u skladu sa standardima.\nKada neki polaznik odabere časove da prati u formi poluindividualne ili individualne nastave, on mora da zna da, praktično govoreći ima odrešene ruke u odlučivanju na koji način će časove da pohađa. Radi se o tome da se obe vrste nastave sprovode po istom principu, to jest da profesor koji je zadužen za njihovo vođenje zajedno sa koordinatorom za nastavu i sa svakim prijavljenim pojedinačno, treba da se dogovori o svemu. A to podrazumeva preciziranje termina održavanja edukacije, zatim datuma njenog početka, kao i brzine sprovođenja časova.\nGrupna Obuka i kurs - kako se procenjuje stvarna vrednost određene firme se razlikuje, primarno zato što nju prati više polaznika, a institucija organizatora precizira da ih od četvoro do osmoro maksimalno sme prisustvovati u tom slučaju nastavi. Jasno je da časovi neće početi dok se dovoljan broj osoba ne bude prijavio, a što je primenljivo i na klasičnu i na onlajn nastavu. Dakle, kada se 4 osobe minimum bude prijavilo, predstavnik one poslovnice u kojoj se to dogodilo će, najpre da kreira grupu prema pravilima, a onda će da odredi kog datuma predavanja počinju, te kakvom dinamikom i u kojim terminima bi trebalo da se odvijaju, a onda će o svemu tome pojedinačne polaznike i da obavesti. A ako nekome od njih navedeni podaci, iz nekog razloga ne budu odgovarali, mora znati da se neće uzeti u obzir zahtev za njihovom izmenom, budući da se radi u principu organizacije koji je vrlo rigorozan.\nS obzirom na to da Obrazovni centar Akademije Oxford može da organizuje i korporativni seminar - kako se procenjuje stvarna vrednost određene firme, a kada se za tim javi potreba, vrlo je važno da se predstavnik zainteresovane firme o principu po kome će se ta vrsta edukacije organizovati precizno dogovori sa koordinatorom za nastavu. Pomenuta edukacija se organizuje baš onako kako klijentu odgovara, uzevši u obzir da on sa koordinatorom za nastavu određuje kog datuma predavanja počinju, te definiše i brzinu njeihovog održavanja, ali i termine. Međutim, svaki zainteresovani klijent mora da zna i da po njegovom želji može da dođe do izmene lokacije održavanja nastave, ali samo ako ona u potpunosti može da odgovori na one zahteve koji su jasno izneti i sa kojima će svaki klijent prethodno da bude upoznat.\nKoliko bi trebalo da traje kurs i obuka - kako se procenjuje stvarna vrednost određene firme?\nDa bi organizator mogao da navede koliko će da traje specijalizovana Obuka i kurs - kako se procenjuje stvarna vrednost određene firme, neophodno je da se polaznik opredeli časove da pohađa u grupi. Zapravo, samo u tom slučaju organizator i definiše dinamiku, to jest određuje kog datuma će časovi da počnu i u kojim terminima će se održavati.\nA ako nekoga bude zanimala poluindividualna ili individualna edukacija, to jest korporativna obuka, podatke o tačnom trajanju će definisati sa ovlašćenim licima u okviru konkretnog predstavništva Obrazovnog centra Akademije Oxford uzevši.\nUzevši u obzir da 8 školskih časova ukupno postoji u nastavnom programu, po čijim pravilima se stručni kurs i obuka - kako se procenjuje stvarna vrednost određene firme organizuje, to je predviđeno da članovi određene grupe nastavu prate 4 dana ukupno, a na dnevnom nivou će imati obavezu da pohađaju predavanja koja će trajati po 90 minut. Aa ukoliko se bude izmenilo bilo šta od pomenutog, podrazumeva se da će odmah po formiranju grupe, svi njeni članovi da dobiju precizna obaveštenja o tome.\nSpisak gradova za kurs i obuku "Kako se procenjuje stvarna vrednost određene firme"


Maja Adrovac Archives - KRIK\nAleksandar Zdravković osuđen je danas na 10 godina zatvora zbog pokušaja ubistva biznismena Milana Beka u novembru 2014. Maja Adrovac, optužena da mu je pomogla tako što je obezbedila municiju, oslobođena je optužbi. Ovo je prvostepena presuda i na nju se stranke mogu žaliti Apelacionom sudu. Piše: Bojana Pavlović Sudija […]\nTužilac Nenad Stefanović danas je u završnim rečima na suđenju za pokušaj ubistva biznismena Milana Beka tražio da sudsko veće optužene osudi na po najmanje 15 godina zatvora. Aleksandar Zdravković optužen je da je pucao na Beka, a Maja Adrovac da mu je u tome pomogla tako što je obezbedila […]\nSuđenje za pokušaj ubistva Beka počinje ispočetka\nSudija Marina Anđelković najavila je na današnjem suđenju za pokušaj ubistva biznismena Milana Beka da jedan član sudskog veća narednih dana odlazi u penziju, te da će postupak početi ispočetka. Današnje ročište je odloženo jer nisu ispunjeni uslovi da se putem video poziva sasluša Ivan Adrovac, muž optužene Maje Adovac, […]


Vesnić vozi brdsku trku u Kruševcu - Serbiaring\n06/27/2014 Boris Jovanović Vesti 0\nTokom pauze u nastupima na evropskoj sceni, Milovan Mikica Vesnić će 26. i 27. jula učestvovati na brdskoj trci Kruševac 2014. Takmičenje organizuje ASK Sprintrejsing i ono se ove godine prvi put vozi i za nacionalno prvenstvo i za FIA Šampionat Centralne Evrope na brdskim stazama.\n„Nažalost, većina ljubitelja automobilizma u Srbiji nije u mogućnosti da uživo prati nastupe naših vozača na evropskoj sceni, a interesovanje je ogromno. To je bilo očigledno i na Sajmu automobila u Beogradu, ali i na poslednjoj prezentaciji u Novom Sadu, kada smo izložili naš BMW 320si,“ izjavio je Vesnić.\n„To je osnovni razlog zašto smo se odlučili da nastupimo u Kruševcu. Podrška koju smo imali od navijača iz Srbije je ogromna i ovo je način da im se bar malo odužimo i uživo prezentujemo kako „radi“ jedan automobil klase S2000, sa kojim nisu imali prilike često da se susreću. Uz pomoć naših sponzora, prvenstveno kompanije Danlop i Opštine Čajetina, u prilici smo da učestvujemo na trci koja će, verujemo, pobuditi veliko interesovanje. Sa druge strane, želimo i da pružimo podršku ASK Sprintrejsing” i porodici Zvekić, koja u teškim uslovima za auto-sport u Srbiji pokušava da ovo takmičenje uvede u kalendare evropskih serija. Ovom prilikom bih pozvao sve ljubitelje automobilizma da se okupimo i družimo u centru Srbije.“\nProgram brdske trke na Čokotinom brdu kraj Kruševca, na stazi dugoj nešto više od 3 kilometra, obuhvata dve trening vožnje u subotu, 26. jula, i dve trke u nedelju, 27. jula. Pored velikog broja domaćih takmičara, organizator se nada i učešću nekolicine vozača iz zemalja koje se nalaze u Centralnoevropskoj zoni.


P: Videla sam u Vašoj prodavnici na Novom Beogradu pre skorijeg izvesnog vremena u prodaji insekte svice. Zainteresovana sam da nabavim jednog ili par ali ne znam u kom uzrastu ih prodajete. Da li možete da mi kažete uslove u kojima ih treba gajiti - staklena posuda ili tegla, kako se obezbeđuje kiseonik i šta im se daje za ishranu. Naravno, čitala sam da im je životni vek u odraslom dobu samo 2 nedelje i da za to vreme ništa ne jedu, već traže partnera, da li je to bezbedno za držanje i naravno da li je tačno kao podatak? Da li bi se od larve mogla za godinu dana pravilne ishrane izleći bubica? Da li ima u Pet centru da se nabavi manji terarijum za gajenje ili se takvi uslovi improvizuju, koliko je držanje u kućnim uslovima moguće, za amatera, inače imam papagaja tigricu i kornjaču vodenu, tako da bih nešto jednostavnije, a opet veoma su mi interesantni. Ponuda Vaše prodavnice je zaista za svaku pohvalu, i unapred Vam se zahvaljujem na uloženom trudu za napor da mi odgovorite na ovakvo moje specifično i amatersko pitanje. Veoma hvala, puno pozdrava, Ana Radojčić.\nО: Na području Balkana i jugoistočne Evrope žive nekoliko vrsta insekata tvrdokrilaca koje nazivamo svicima, iako se u nekim detaljima prilično razlikuju.\nNajrasprostranjeniji, Lampyris noctiluca je tvrdokrilac iz roda Lampyris, familije Lampiridae (na grčkom - "koji svetli"), reda Coleoptera, iz klase Insekata. Kod ove vrste je prisutan interesantan seksualni dimorfizam, tako da samo odrasla ženka svetli privlačeći mužjake ali sama uopšte nema krila. Sa druge strane mužjaci ove vrste svitaca nemaju sposobnost bioluminescencije ali imaju krila i lete u potrazi za ženkom.\nŽivotni ciklus svitaca u svom finalnom obliku (odrasle jedinke) traje najviše dve nedelje tokom kojih svetlucanjem traže partnera, pare se, polažu jaja u blizini vodenih površina i umiru. Iz jaja se nakon par nedelja izležu larve koje se nakon godinu ili dve pretvaraju u odrasle insekte. One žive u vodi i najčešće se hrane manjim puževima, crvićima i stonogama u koje ujedom ubrizgaju supstancu koja parališe žrtvu i započinje proces varenja tako da larva može da "popije" polusvaren telesni sadržaj svog plena. Kada porastu i budu spremne za preobražaj u odraslu jedinku, larve izlaze iz vode i u blizini obale kopaju skrovište u zemlji. Svoju rupu oblažu tečnošću koja ojačava zidove kako se ne bi obrušili, a zatim miruju oko 5 nedelja pre nego se začaure. Poslednji preobražaj u odraslog svica traje oko 30 minuta, nakon čega insekt miruje nekoliko dana dok ne ojača i po mraku napusti svoju kolevku u potrazi za partnerom.\nSvici imaju sposobnost luminescencije, iako ne istog intenziteta, i u fazi jaja i u fazi larve. U odraslog insekta se najčešće pretvore početkom leta, nakon čega se uopšte ne hrane več samo traže partnera za produženje vrste, opstajući na zalihama hrane iz perioda larve. Ženke rastu do 2.5cm, dok su mužjaci manji od 1 cm.\nOdređene vrste svitaca, npr. Pteroptyx, koji nastanjuju tropske predele Azije, u krošnjama drveća sinhronizuju svoje treperenje što predstavlja pravi mali spektakl za srećnike kojima se dogodi da prisustvuju ovom "čudu" prirode.\nKako su u potrazi za partnerima usmereni na svetlosne signale ženki, sasvim je izvesno da svetlosno "zagađenje" gradova negativno utiče na ove insekte. U urbanim sredinama se praktično uopšte ne mogu sresti osim u najvećim i najgušćim gradskim parkovima i šumicama sa puno drveća koje zaklanja gradska svetla.\nOpšte mišljenje je da svice ne treba uzimati sa njihovih prirodnih staništa. Svaki insekt koji bude premešten sa svoje teritorije teško će uspeti da se pari i time će se direktno negativno uticati na njihovu već ozbiljno smanjenu populaciju.\nU ponudi Pet Centra nemamo svice i ne posedujem informacije o tome gde biste ih mogli kupiti.


PočetnaVestiSoftware/WebInternetGoogle će započeti testiranje brže navigacije stranicama u Chrome-u za računare\n15.05.2021 13:41 | 0 Software/Web\nGoogle je prošle godine predstavio novu funkciju u Chrome-u za Android, pod nazivom Back-forvard cache, koja ima za cilj poboljšanje performansi prilikom korišćenja tastera za nazad i unapred. Keširanje unazad-unapred zadržava stranice u memoriji neko vreme nakon što se vratite, pa ako trebate da se vratite na najnoviju stranicu, vreme učitavanja je trenutno. Izgleda da je promena bila uspešna, jer Google počinje da je testira na radnim površinama.\nGoogle Chrome 86, objavljen u oktobru 2020, dodao je zastavicu funkcije za ručno omogućavanje keširanja unazad unapred na radnim površinama. Pre tog trenutka, ova funkcija je bila dostupna samo na Androidu. Google je sada objavio stranicu „Namera eksperimentisanja“ na Google grupama, objašnjavajući da će ta funkcija sada biti testirana sa malim brojem korisnika Chrome računara. Ako sve bude u redu, funkcionalnost će na kraju biti uključena za sve.\n„Da bismo smanjili rizik od kompatibilnosti“, rekli su programeri Chrome-a u postu, „započinjemo sa opreznim pristupom da se ne predmemorišu stranice kada se suoče sa neizvesnošću (na primer, kada stranica koristi netrivijalni API kao što je WebSocket). Jedina velika razlika u odnosu na programere za stranice uskladištene u unapred prosleđenoj keš memoriji je u tome što se unload() handler neće aktivirati. Međutim, ovo je u skladu sa Safari-jevim ponašanjem, koje bi trebalo da umanji rizike.“\nGoogle nije spomenuo zašto je funkcija toliko dugo ostala samo za mobilne uređaje, ali kašnjenje bi moglo biti zbog upotrebe memorije. Chrome je često kritikovan zbog velike upotrebe memorije na radnim površinama, a ‘zamrzavanje’ više stranica verovatno neće pomoći. Međutim, Google i Microsoft rade na drugim promenama kako bi smanjili upotrebu memorije u Chromium mašini, tako da bi u ovom trenutku troškovi keširanja unapred mogli biti manje primetni. Google je prošle godine takođe rekao da bi dodaci pregledača mogli da dodaju dodatne komplikacije na radnim površinama, jer mnogi od njih reaguju na promene na trenutnoj stranici.\nGoogle će započeti testove izdavanjem Chrome-a 92, koji se očekuje da Beta-kanal stigne 3. juna, a stabilan 20. jula.


RTCG - Radio Televizija Crne Gore - Nacionalni javni servis :: Region :: Hrvatska na trećem mjestu po broju oboljelih u Evropi\nDEVET ŽRTAVA GRIPA 19. 01. 2019. 12:35 >> 13:12 1\nDEVET ŽRTAVA GRIPA\nHrvatski ministar zdravlja Milan Kujundžić na konferenciji za novinare koja je organizovana povodom epidemije gripe koja je do sada odnijela devet života, poručio da se ništa panično ne dešava, te da ovogodišnji talas gripe prati malo više komplikacija nego prošli.\nNa konferenciji koja je održana u Klinici za infektivne bolesti "Dr Fran Mihaljević", Kujundžić se zahvalio svim radnicima u zdravstvu.\n"Epidemija gripe se pojavljuje svake godine i taj talas je došao do svog vrhunca. Ništa se panično ne događa. Molimo sve građane da se što manje kreću u zatvorenim prostorima, a posebno rizične grupe. S druge strane, ove godine ima nešto više komplikacija. U dnevnom smo kontaktu sa svim bolnicama", rekao je Kujundžić, koji je dodao da su osigurani aparati.\n"Ne treba panično juriti prema bolnicama i punim čekaonicama, većina oblika liječi se mirovanjem i s puno tečnosti", rekao je Kujundžić, dodavši da će ovaj talas uskoro pasti.\nDirektor Hrvatskoj zavoda za javno zdravlje Krunoslav Capak, kazao je kako je sve pod kontrolom.\n"Uzlazna faza krenula je od Nove godine, a vrhunac će biti krajem mjeseca. Što se tiče težih oblika gripe, možemo reći da ih je bilo više u odnosu na 2017, ali manje u odnosu na 2016. Ove godine imamo prijavljeno devet smrtnih slučajeva. Ne možemo govoriti o zaključnim brojkama. Najveći intenzitet je bio u dubrovačkoj županiji, ali sad je u Zagrebu i Brodsko-posavskoj županiji. Što se Evrope tiče, najveći intenzitet je u Velikoj Britaniji, mi smo treći", rekao je Capak.


Девет година од трагедије у дискотеци „Контраст“\nHomeDRUŠTVODevet godina od tragedije u diskoteci „Kontrast“\nDanas se navršava devet godina od požara u diskoteci „Kontrast“ u Novom Sadu, u kojem je poginulo šest mladih ljudi: Marina Aničić, Zoran Ignjatović, Marko Pavlović, Renato Vuković, Milena Dalmacija i Tamara Miladinović.\nPrema rečima Branka Miladinovića, oca tragično nastradale Tamare, pored osuđenih vlasnika objekta, zakupaca i električara, pravi krivci za požar i dalje su van domašaja pravde.\n„Inspektori protivpožarne zaštite, načelnica Turističke inspekcije i građevinski inspektor koji su bili optuženi na kraju su oslobođeni krivice. A morali su da znaju, i znali su, za sve propuste, ali su i pored toga dozvolili rad Kontrasta“, rekao je za Tanjug Miladinović koji je i osnivač i predsednik Udruženja „Istina – Tamarini zakoni“.\nPredsednica Skupštine Grada Novog Sada Jelena Marinković Radomirović prisustvovaće danas zajedno sa porodicama žrtava obeležavanju devetogodišnjeg pomena.


Izvor: JUGpress.com, 28.Nov.2020, 21:42\nSa 11 industrijskih zona na svojoj teritoriji, Leskovac, izuzimajući Beograd, zauzima treće mesto medju gradovima i opštinama sa najviše ovakvih celina, iza Bačke Palanke, koja ima 46 i Velike Plane sa 13.\nIndustrijske zone u Leskovcu smeštene su na 638 hektara, ali je iskorišćeno tek nešto više od trećine raspoloživih >> Pročitaj celu vest na sajtu JUGpress.com << površina. Tako je zona ’’Zdravlje’’ 100 posto popunjena, zona ’’58’’ u ulici Božidara Veličkovića sa 90,90 procenata, a u ’’Severnoj’’ u Tekstilnoj ulici, prazno je manje od 17% prostora. Ti, industriji namenjeni, delovi grada su infrastrukturno i najopremljeniji, pa je tamo i najviše izgradjenih objekata. Znatno manje planiranih površina je dobilo upotrebnu namenu u ’’Njegoševoj’’ i na ’’Bunibrodskim livadama’’, koje, za sada, imaju samo vodu i telekomunikacione veze.\n’’Zelena zona-istok’’ , u kojoj već radi britanski ’’Aptiv’’, privlači najviše pažnje investitora, dok ’’Zapad’, a dve industrijske zone duž Lebanskog puta i isto toliko duž državnog puta I reda M1, još uvek čekaju interesente.\nU Jablaničkom okrugu, samo Medvedja nema industrijsku zonu, dok ostale opštine imaju po jednu.\nIndustrijske zone, kao gradsko, opštinsko ili zemljište u javnoj svojini, namenjeno smeštanju industrijskih kapaciteta i privlačenju investicija, predstavljaju privredni potencijal jedne zemlje. Na teritoriji Srbije ih je 374, u 133 opštine, a 64 su u fazi izgradnje. Leskovac je, ne računajući Beograd, na trećem mestu liste lokalnih samouprava po broju industrijskih zona.\nU Srbiji postoje 374 industrijske zone, na teritoriji 133 opštine, sa 1.859 objekata. U izgradnji su 64, u 44 lokalne samouprave. U njima radi 30°% mikro, 35% malih, 17% srednjih i 11% velikih preduzeća, dok 7 procenata površina zauzimaju preduzetnici.


DODIK: Sa "Gaspromom" ćemo izgraditi gasovod od Bijeljine do Banjaluke i dvije gasne elektrane - Opcija\nDODIK: Sa “Gaspromom” ćemo izgraditi gasovod od Bijeljine do Banjaluke i dvije gasne elektrane\n10-06-2019 Biznis, Pocetna, Privreda\nSrpski član Predsjedništva BiH Milorad Dodik izjavio je da je u okviru gasifikacije Republike Srpske koja će biti realizovana sa ruskom kompanijom “Gasprom” planirano da bude sagrađen primarni gasovod od Bijeljine do Banjaluke i dvije gasne elektrane.\n“Sadržaji ranijeg projekta ‘Južni tok’ sada su reafirmisani i planirano je da se gradi primarni gasovod od Bijeljine do Banjaluke, a da se na toj relaciji izgrade dvije gasne elektrane”, istakao je Dodik.\nOn je naveo da je tokom razgovora o gasifikaciji Srpske koje je imao za vrijeme nedavne posjete Rusiji potvrđeno rusko učešće od 60 odsto u tom projektu, a učešće Srpske od 40 odsto, kao i da će “Gasprom” projektovati i vršiti kontrolu radova.\n“To nam je važno jer to ujedno podrazumijeva i garanciju kvaliteta radova koji će biti urađeni”, rekao je Dodik za RTRS.\nOn je naglasio spremnost da sa “Gaspromom” bude napravljen bilo koji aranžman, a da Srpska dobije gasovod koji će imati mnogo uticaja na kvalitet života.\n“Srpska može da uzme kredit da uđe u aranžman za gasovod jer nema sredstava koja može da rezerviše da bi sa stanovišta učešća u vlasništvu mogla čekati nekih 20 godina da joj se ta sredstva vrate u vidu dividende”, naveo je Dodik.\nOn je istakao da Srpskoj preostaje da prihvati partnere koji imaju sredstva, podsjetivši da “Gasprom” ima svoju banku putem koje finansira značajan dio zajedničkih projekata.\n“S obzirom na moju funkciju predsjedavajućeg Predsjedništva BiH, razgovori u Rusiji bili su i u pravcu da istaknem potrebu da se ostavi prostor i za kvalitetnim snabdijevanjem gasom Federacije BiH (FBiH). Nisam razgovarao sa predstavnicima FBiH o tome, ali imam namjeru da to učinim i mislim da bi bilo dobro da i oni budu dio tog projekta”, istakao je Dodik.\n“Ranije smo vidjeli kako to izgleda, imali smo sve pripremljeno u vezi sa ‘Južnim tokom’, falila je saglasnost koja je vječito odgađana, a onda još, kako to rade u Sarajevu, postave svoje zahtjeve kao što su tražili da se na nivou BiH gradi regulatorno tijelo za gas, što je neprihvatljivo i neće se desiti jer je to nadležnost Srpske”, podsjetio je Dodik.\n“Dogovorili smo formiranje posebne radne grupe koja će se time baviti. U Sankt Peterburgu su veoma otvoreni i zainteresovani da naši zajednički poslovi budu sigurni”, dodao je Dodik.\n“Veći je uticaj Britanije putem zavrtanja ruku, nego Rusije. Rusija uvijek pita šta može pomoći i nikada nisam čuo nijedan zahtjev da se nešto uradi na ekonomskom ili političkom planu. Sa druge strane imate situaciju da se daje novac medijima, nevladinim organizacijama i pojedincima da promovišu antiruske stavove. Britanija je odobrila u ovoj godini šest miliona funti za sprečavanje ruskog uticaja na Balkanu. Šta to znači”, upitao je Dodik.


Početak/Društvo/Zanatlije se tokom leta useljavaju u svoj kutak u Tvrđavi, kafići ostaju na istom mestu (FOTO)\nJovana Miladinović27. maja 2022.\nGradonačelnica Dragana Sotirovski sa saradnicima obišla je lokale u Tvrđavi namenjene zanatlijama, kao i Bali-begovu džamiju u Niškoj tvrđavi koju čeka rekonstrukcija. Sedam praznih i napuštenih lokala tokom leta, prema njihovim rečima, već krajem juna meseca otvoriće vrata za nove stanare – zanatlije.\nGradonačelnica Dragana Sotirovski objasnila je koji su uslovi budućih zanatalija što se tiče zakupa samog prostora.\n„Neprofitne zanatalije, oni koji ne prodaju svoje proizvode moći će da zakupe prostor sa 20% od ukupne cene zakupa,a oni koji prodaju svoje proizvode moći će da to urade po punoj ceni zakupa“, kaže Sotirovski.\nZanatlije će moći da se udruže i svoje proizvode izlažu u jednom lokalu kako bi podeli troškove.\nDodala je da će kafići koji već posluju unutar Tvrđave ostati na svom mestu i nastaviti sa radom.\n„Tvrđava ne bi imala tu draž da nema ugostiteljskih objekata. Netačno je da ćemo mi te ljude iseliti, oni imaju svoj zakup od tri do pet godina, tako da tu ništa sporno nije“, objasnila je.\nIz TON – a kažu da se rodila ideja da kod Beogradske kapije budu otvorene radionice koje bi se održavale tokom dana u letnjem periodu za najmlađe sugrađane, turiste i za sve koji su zainteresovani za upozanavanje starih zanata.\nKako navode, na taj način podstiču najmlađe da nastave tradiciju i predstave je turistima.\nMaja Sević ispred Udruženja za negu tradicije „Višnja“ ističe veliko zadovoljstvo što će ovakva Udruženja konačno dobiti priliku da se bave starim zanatima i očuvanjem stare tradicije gde mogu da prikažu kako se su određeni proizvodi pravili nekada.\nBali beg lokali rekonstrukcija Tvrđava zanatlije\n29. maja 2022. u 12:41\nNadam se i da će jednog dana izbaciti iz Tvrđave voziće koji samo zagađuju okolinu, ispuštaju otrovne gasove na prolaznike, remete mir i ambijent parka, smetaju posetiocima i nemaju nikakvu drugu ulogu sem da roditelji smire svoju decu na 10tak minuta. Učinite da park bude park, da istorijski mesto bude i ostane istorijsko i kulturno, neka voziće vozaju po vašarima i drugim lokacijama namenjenim zabavi.


Svako domaćinstvo biće zaduženo 7.000 evra za izgradnju metroa\nAutor: Glas javnosti 08.11.2021. u 07:20\nInicijativa Bitka za Košutnjak oglasila se saopštenjem povodom sednice Skupštine grada Beograda zakazanoj za danas, na kojoj će se odbornici izjašnjavati o Predlogu plana generalne regulacije šinskih sistema u Beogradu u vezi početka gradnje metroa.\nU saopštenju Inicijative navode se da „Srbija u svojoj istoriji nikada nije bila u situaciji da ovako mali broj odbornika odlučuje o ovako važnoj temi i enormnom finansijskom opterećenju“.\nOvo pitanje nije samo od značaja za stanovnike Beograda već i za celu Srbiju jer će međunarodnim kreditima biti zaduženi svi građani Srbije“.\n„Sa najavljenom cenom od preko pet milijardi evra to znači da će svako domaćinstvo u Beogradu biti zaduženo sa 7.000 evra a da građane niko ništa nije pitao da li su saglasni. Grad Beograd nema privredu koja može da finansira ovakav projekat“, piše u saopštenju.\nInicijativa Bitka za Košutnjak navodi i da je predsednik komisije za planove i gradski arhitekta Marko Stojčić „odbio da im preda snimak javne rasprave, koji je trebalo direktno da prenosi gradska televizija Studio B“, ali je prenos prekinut kada je trebalo da govore organizacije koje se protive tom projektu, među kojima je i Građevinski fakultet.\n„Zbog toga ne samo gledaoci već i odbornici nisu imali priliku da čuju reči vrhunskih stručnjaka. Samim tim gradski odbornici nemaju informacije i podatke na osnovu kojih bi mogli da donose odluke u ime svih građana Beograda“, navodi se u saopštenju. Dodaje se da će Bitka za Košutnjak „nastaviti započetu sistemsku borbu sa krajnjim ciljem da metro povezuje ljude a ne njive i tajkunska buduća naselja“.\nBeogradski metroSkupština grada BeogradaBitka za Košutnjak\nISPITUJU STANJE ZGRADA KUDA ĆE PROĆI METRO: Očekuju promene nivoa podzemnih voda, pobijanja šipova\nBRANKO KOCKICA pokušao da unese NOŽ u SKUPŠTINU\n“GLAS” NA LICU MESTA: Okupacija SKUPŠTINE ZBOG METROA! (VIDEO)


Komić: Talenti koji utiru put za privredni razvoj Srpske\n23.10.2013. / 12:21\nBANJALUKA, Ministar nauke i tehnologije Republike Srpske Jasmin Komić izjavio je da Srpska ima darovite mlade ljude koji utiru put za njen privredni razvoj.\n“Inovatori iz Republike Srpske, koji su učestvovali na Međunarodnom festivalu inovacija, znanja i stvaralaštva `Tesla fest 2013` u Novom Sadu, vratili su se sa 19 osvojenih medalja i dva priznanja. To govori o darovitosti mladih ljudi u Srpskoj”, rekao je Komić na prijemu inovatora koji su učestvovali na ovom festivalu.\nOn je naveo da je uspjeh inovatora potvrda da na ovim prostorima ima dovoljno pameti, bistrine i potencijala i poručio da će Ministarstvo podržati inovatore.\nKomić je istakao da osvojena priznanja u Novom Sadu šalju poruku da treba ulagati u mlade koji svojim radom utiru budućnost razvoja Srpske.\nPrema njegovim riječima, cilj inovacija je da ostvare nova zaposlenja, da se domaća privreda učini konkurentnijom i da se ostvare ciljevi za društveni razvoj Republike Srpske.\nPredsjednik Saveza inovatora Republike Srpske Milovan Bojić rekao je da je Savez sa svojim članovima u ovoj godini učestvovao na većini sajmova, održanih u okruženju i da su osvojili 77 priznanja i nagrada.\n“Kruna ove aktivnosti su priznanja na festivalu `Tesla fest 2013`, gdje smo izložili 50 inovacija, a proglašeni smo i za najuspješnije inovatore za šta smo dobili specijalno priznanje”, rekao je Bojić i dodao da sve aktivnosti inovatora pomaže resorno ministarstvo.\nNa festivalu u Novom Sadu učestvovali su učenici osnovnih i srednjih škola i studenti iz Republike Srpske. Srna\nTagovi: inovatorijasmin komicmilovan bojicprivredni razvoj


T-Blog - Tvitovi pratilaca će uskoro moći da se sponzorišu\nTvitovi pratilaca će uskoro moći da se sponzorišu\nTvitovi pratilaca će, kako razmatra menadžment Twittera, uskoro moći da se sponzorišu od strane, recimo, neke kompanije. To znači da ova društvena mreža podiže reklamiranje na potpuno nov nivo i sada vam se može desiti da neki vaš tvit, koji recimo neki proizvođač kafe oceni kao pozitivan, sponzoriše i vide ga milioni ljudi a ne samo vaši pratioci.\nIako još uvek nije zvanično objavljeno, iz više izvora se saznaje da će Tviter uskoro ponuditi oglašivačima da sponzorišu tvitove svojih fanova na ovoj društvenoj mreži. Tačnije, brendovi i agencije za oglašavanje će moći da izaberu između tvitova koji su povezani sa njihovim brendom iz "galerije brend entuzijasta", baze relevantnih tvitova povezanih sa proizvodom.\nTviter će tada poslati poruku u DM inbox autora tvita, tražeći od njega dozvolu da se njiohov tvit sponzoriše, odnosno uveća mu se vidljivost, od strane zainteresovanog brenda. Onima koji prate poslednja dešavanja u ovoj kompaniji, ovo nije veliko iznenađenje.\nPo poslednjim istraživanjima, korisnici društvenih mreža između 18-34 godine, uglavnom nemaju ništa protiv da neka kompanija sponzoriše njihove objave jer smatraju da time dobijaju na vidljivosti i mogu lako steći veliku popularnost.


Sastanak sa evropskim komesarom za susedstvo i proširenje | Predsednik Republike Srbije\nSastanak sa evropskim komesarom za susedstvo i proširenje\nPredsednik Republike Srbije Aleksandar Vučić sastao se danas sa evropskim komesarom za susedstvo i proširenje Oliverom Varhejijem, sa kojim je razgovarao o nastavku evrointegracija i novoj metodologiji procesa pristupanja Evropskoj uniji.\nNakon sastanka, u prisustvu predsednika Vučića, evropski komesar Varheji i ministarka za evropske integracije Jadranka Joksimović potpisali su Finansijski sporazum IPA 2019 u vrednosti od 138,55 miliona evra, a novi paket bespovratne pomoći namenjen je projektima iz oblasti ekonomije, nauke, vladavine prava i upravljanja.\nPredsednik Vučić izjavio je, na zajedničkoj konferenciji za medije, da Srbija, kao zemlja koja je uz Crnu Goru najdalje odmakla u pregovaračkom procesu sa EU, može da bira da li će nadalje koristiti već potpisan pregovarački okvir ili novu metodologiju.\n"Moje lične simpatije, kao predsednika, su na strani nove metodologije i zahvalan sam državama članicama EU koje su to želele", rekao je predsednik Vučić i dodao da sada ne postoje svi parametri i da će se nastaviti proučavanje nove metodologije, a konačne odluke će biti donete u narednom periodu. On je naveo da je nova metodologija veoma striktna i restriktivna, ali i da je to što je Srbija otvorila veliki broj poglavlja dovoljna motivacija da se nastavi dalji rad.\n„Vidim mnogo šansi i mogućnosti za Srbiju. Važno je da pokažemo našu posvećenost evropskom putu Srbije, našu odlučnost da budemo deo Evropske unije i da na najlakši način pokažemo ljudima da mogu da osete, da vide, da dodirnu ono što jeste Evropska unija, a ne da im to bude nešto daleko. Zahvalan sam na svemu što smo do sada dobili“, poručio je predsednik Vučić.\nEvropski komesar za susedstvo i proširenje Oliver Varheji istakao je da je njegov cilj da bar jedna zemlja na Zapadnom Balkanu tokom njegovog mandata postane spremna za ulazak u Evropsku uniju i dodao da je, posle objavljivanja nove metodologije procesa pristupanja, proširenje EU na Zapadni Balkan geopolitički prioritet.\n"Geopolitika počinje u našem susedstvu, u srcu Evrope, na Zapadnom Balkanu. Želim da osnažim naše poruke i naše veze sa zemljama na Balkanu, posebno onima koje su već u procesu pregovaranja u pristupanju, jer postoji napredak, a ja želim da ga ubrzam, radeći zajedno sa Srbijom“, rekao je evropski komesar Varheji i dodao da su za ceo region odnosi između Srbije i Kosova ključno pitanje.\n"Svi gledamo u obe zemlje, kako bi one mogle da dođu do dugoročno mirnog rešenja, ali to ne može samo od sebe da se dogodi", rekao je evropski komesar Varheji i poručio da je spreman da pomogne koliko kod je to moguće, ali da je svestan da je to jako osetljiva stvar i da je zato vrlo oprezan po tom pitanju.\n"Dve zemlje treba da sednu zajedno, a prvi korak koji Kosovo mora da napravi je da ukine takse", zaključio je evropski komesar za susedstvo i proširenje Oliver Varheji.


Pogibija komandanta Islamskog džihada izazvaće, po svemu sudeći, žestok odgovor palestinske strane u jeku sve težih sukoba između Izraela i Hamasa.\nHarbid je komandovao Islamskim džihadom Palestine (PIJ) u poslednjih 15 godina, navodi se u izveštaju izraelske vojske. Islamski džihad i Hamas, zajedno sa još šest frakcija, članovi su Alijanse palestinskih snaga. Islamski džihad odbija rešenje o dve države i promoviše vojno uništenje Izraela. Ni PIJ ni Hamas nisu članovi Palestinske oslobodilačke organizacije (PLO).\nUbijeni komandanti Hamasa\nU subotu je razorena kuća lidera Hamasa u Gazi Jahje Sinvara, čija je sudbina nepoznata, dok je prošle srede ubijen komandant Hamasa Besam Isa.\nMilitantna grupa je tada potvrdila je da je Isa, komandant Gaza Sitija, ubijen u izraelskom vazdušnom napadu.\nIsa je bio najviša vojna ličnost u Hamasu koju je Izrael ubio od rata u Gazi 2014. U saopštenju oružanog krila Hamasa, navedeno je da je Isa ubijen zajedno sa nekolicinom svoje braće vođa i svetih boraca tokom borbi koje traju dva dana u Gazi.\nBasem Isa, komandant Hamasove gradske brigade u Gazi, Džama Tala, šef njene sajber komande i odgovoran za poboljšanje tačnosti raketa grupe, Džamal Zabeda, šef istraživanja i specijalnih projekata u odeljenju za proizvodnju municije i Hazem Hatib, Hamasov glavni inženjer u odeljenju za municiju, svi su poginuli u napadima.


Vesti online / Sport / Fudbal / Ćurčić: Arbitri uticali na rezultat\nĆurčić: Arbitri uticali na rezultat\nSelektor fudbalske reprezentacije Srbije Radovan Ćurčić rekao je da žali što su sudijske greške uticale na dobru igru nacionalnog tima i poraz od Portugalije (2:1) u poslednjem meču kvalifikacija za prvenstvo Evrope.\nBesan na sudiju, ponosan na ekipu: Radovan Ćurčić\n- Ono što sam video na terenu potvrđeno je kasnije na video snimku. Sudijske greške uticale su na rezultat, ali to je sve fudbal. Žao mi je što nismo naplatili dobru partiju protiv kvalitetnog tima. Kažnjeni smo posle prve greške, ali smo do 80. minuta bili sasvim dobri - rekao je Ćurčić.\nOn je dodao da je velika šteta što će zbog crvenih kartona Nemanja Matić i Aleksandar Kolarov propustiti početak kvalifikacija za Svetsko prvenstvo u Rusiji.\n- Jeste bolno kada se izgubi na ovakav način, a pogotovo što smo izgubili dva igrača. To će se dosta odraziti za naredne kvalifikacije. Situaciju kod Matića nisam dobro video i ne znam da li je kriv - kazao je Ćurčić, pohvalivši igrače za doprinos u kvalifikacijama, uprkos ranom ispadanju iz trke za EP.\n* "Orao" pao, časno! Portugalci odneli tri boda\n- Utakmica protiv Albanije odredila je tok, imali smo dosta problema u stabilizaciji tima. Teško nam je bilo da se vadimo na gostovanjima u Portugaliji i Danskoj, a dokusurila nas je odluka da nam oduzmu dodatna tri boda. Nije bilo lako igrati bez publike na domaćem terenu, možda bi nam ona pomogla posle vođstva protiv Danaca, iako je i taj meč dosta uticao na plasman. Mislim da smo rasli svakom utakmicom - zaključio je selektor "orlova".\nNjegov kolega sa klupe Portugalije, Fernando Santoš, izrazio je zadovoljstvo zbog potvrđenog prvog mesta u grupi.\n- Odlično smo otvorili meč.Pritiskali smo i iskoristili greške Srbije, znajući da igraju teško pod tim uslovima. U drugom poluvremenu smo pali, Srbija je to iskoristila i zasluženo došla do izjednačenja. Ipak, odgovorili smo i pokazali snagu - rekao je Santoš.\nPortugalac je poručio da je Srbija po kvalitetu sastava morala da se nađe na kontinentalnom šampionatu u Francuskoj.\n- Odmah iza nas... Danska da igra u baražu. Po svemu prikazanom, Srbija je zaslužila da ode na EP, međutim, to je fudbal - zaključio je Santoš.\nFUDBAL Ćurčić: Možemo na EP\nFUDBAL Ćurčić: Portugal nije Ronaldo\nFUDBAL "Mislio sam da će Srbija da se plasira na EP"\nFUDBAL Ćurčić: Bod dobar, ali idemo na tri\nNedelja 11.10.2015. 22:44\nPreorati fudbalske stadione i posaditi krompir. Mislim da bi drzava imala vecu korist. U Albaniji su igrali ocajno i a pobedili su uz mnogo srece.


Predsjednik Crne Gore Filip Vujanović u Olimpijskom selu u Nanjingu\nDržavna delegacija Crne Gore, na čelu sa predsjednikom Filipom Vujanovićem, posjetila je danas crnogorske sportiste i njihove trenere u Olimpijskom selu na II Olimpijskim igrama mladih „Nanjing 2014“. Predsjednik Crne Gore, tokom druženja sa crnogorskim sportistima, informisao se o njihovom radu, pripremama za takmičenje i uslovima u Nanjingu, očekivanjima, budućim…\nSvečano otvorene II Olimpijske igre mladih “Nanjing 2014”\nTradicionalnim paljenjem olimpijskog plamena, sinoć su svečano otvorene II Olimpijske igre mladih “Nanjing 2014”, a slike sa otvaranja su obišle čitav svijet. Za razliku od prethodnih, ovoga puta nije bilo defilea učesnika Igara, već su Olimpijskim stadionom prošli samo sportisti koji su nosili državne zastave. Crnogorsku zastavu nosio je džudista Arso…\nDušan Simonović sa crnogorskim Olimpijcima\nPredsjednik Crnogorskog olimpijskog komiteta Dušan Simonović danas je u Olimpijskom selu obišao našu sportsku delegaciju i razgovarao sa učesnicima Olimpijskih igara mladih „Nanjing 2014”. Naši olimpijci su sa oduševljenjem govorili o ovim Igrama, o kulturnom i zabavnom programu koji je organizator pripremio za mlade sportiste, o izvanrednim uslovima za treninge…\nCrnogorski sportisti otputovali u Nanjing\nCrnogorski sportisti danas su otputovali na Olimpijske igre mladih, koje se od 16. do 28. avgusta održavaju u kineskom gradu Nanjingu. Naše učesnike ovih Igara, na aerodromu u Podgorici, ispratio je predsjednik Crnogorskog olimpijskog komiteta Dušan Simonović. "U Nanjingu će nastupiti pet mladih crnogorskih sportista i vjerujem se da će imati…\nPoznati učesnici II Olimpijskih igara mladih „Nanjing 2014”\nNa II Olimpijskim igrama mladih u kineskom gradu Nanjingu (16. do 28. avgust) Crnu Goru će predstavljati petoro sportista. U džudou će se takmičiti Arso Milić (-81 kg) i Ivana Šunjević (-63 kg), atletičarka Kristina Rakočević će se takmičiti u bacanju diska, crnogorski predstavnik u tenisu je Pavle Rogan, a u…


Korona virus: Kako je Novi Zeland krenuo „oštro i rano“ u borbu protiv Kovida-19 - Ozonpress :: internet portal\nPremijerka Jasinda Arden rekla je da su to najstrože mere na svetu, za koje se ona „neće izvinjavati“.\n„Uradivši ovo rano, dok je bilo svega nekoliko hiljada slučajeva u čitavom svetu, omogućilo im je da u tom trenutku praktično zaustave priliv i spreče širenje zaraze u zajednici“, kaže za BBC profesor Martin Berka, ekonomista sa lokalnog Univerziteta u Mesiju.\nIzveštaj svetske zdravstvene organizacije (SZO) o uspehu izolacije u Vuhanu krajem januara jasno je stavio do znanja da pristup Novog Zelanda treba da bude da se „obruši na pandemiju svom silinom od samog starta“ i da cilj bude potpuna eliminacija virusa, rekao je profesor Bejker.\n„Morali smo da odstupimo od normalnih nivoa naučne izvesnosti i kažemo, u redu, na osnovu dokaza, znamo da je ovo funkcionisalo u Kini.“\nPristup Novog Zelanda pandemiji bio je da se „obruši svom silinom na nju od samog starta“\nSistem je krenuo od drugog nivoa, ali već 25. marta je skočio na četvrti. To je čitavu zemlju uvelo u potpunu izolaciju, dok su funkcionisale samo osnovne službe i svima je rečeno da ostanu kod kuće, u svojim „mehurima“.\nBritanska vlada je saopštila da je „uvela prave mere u pravom trenutku na osnovu naučnih dokaza“ i da bi ograničavanje na granici imalo zanemarljiv efekat kad već postoji značajno širenje bolesti u okviru same zajednice.\n„Ukoliko radite kao Britanci – čekate predugo i ostanete otvoreni predugo – to naraste i postane ogroman problem, koji mnogo košta, i na ekonomskom i na zdravstvenom planu“, kaže profesor Berka.\n„Ekonomska bol je bila neznatno viša nego u drugim zemljama. Ali ishod je da možemo da imamo izolovanu, ali veoma slobodnu i zdravu egzistenciju.“\nProfesor Bejker kaže da su zvaničnici „uradili apsolutno izuzetan posao“ u primeni izolacije na Novom Zelandu. Čak i na vrhuncu epidemije, Novi Zeland je imao svega 89 slučajeva dnevno.\n„Zaista su uposlili umove i srca stanovništva uradivši nezamislivo, rekavši im: ‘idite kući i ostanite tamo šest nedelja'“, kaže on.\nKako se situacija pogoršavala, rano političko jedinstvo počelo je da se narušava. Tadašnji lider opozicije Sajmon Bridžiz tvrdio je da će, uz posledice po ekonomiju i mentalno zdravlje ljudi, „šteta ostajanja u izolaciji biti veća nego da izađemo iz nje“.\nOsmog juna, Ardern je najavila da, bez novih slučajeva prenošenja zaraze u zajednici posle 17 dana i sa potpuno oporavljenim pacijentima, „sigurni smo da smo eliminisali prenos virusa na Novom Zelandu, za sada“.\nKasnije se ispostavilo da je desetine ljudi pušteno iz karantina ranije bez pravog testiranja, za šta profesor Berka kaže da je „potpuni promašaj“ procesa zbog kog je vlada „imala poteškoća“.\n„Ova strategija mogla bi da funkcioniše bilo gde sa funkcionalnom vladom i infrastrukturom“, kaže on, navodeći raznovrsne primere kao što su Vijetnam, Tajvan i Kina.\n„Zemlje koje me više zbunjuju su Velika Britanija, kao i Evropa i Severna Amerika. Obično se mi ugledamo na njih za liderstvo u javnom zdravlju“, kaže on.\nOn kaže da je „pomalo zagonetka za nas iz daljine zašto je to tako“, kad se uzme u obzir bogata britanska naučna ekspertiza i napredno zdravstvo, „kako se desilo da niste proučili dokaze i osmislili obrazac sličan novozelandskom.“\nBritanska vlada je prethodno branila svoju strategiju prema korona virusu, rekavši da je njen pristup bio „rukovođen naukom“.\nDrasko 14/07/2020 u 11:07 Odgovorite\nUspeh u sprecavanju sirenja korona virusa se najvise ogleda u solidarnosti naroda. Ukoliko svi shvate ozbiljno situaciju i potrude se bar 10% da sprece sirenje virusa, direktno ce uticati na smanjenje broja zarazenih, i naravno na jako mali broj preminulih.\nAli, svi gradjani bez izuzetka moraju nositi maske i postovati socijalnu distancu, moraju redovno prati ruke ili redovno dezinfikovati. Svaki gradjanin mora da se potrudi da uradi svoju duznost bez pogovora da bi se spasli zivoti. Ako samo 5% gradjana nosi maske, oni ce sebe zastiti, ali ostalih 95% je osudjeno, a kaznu ce saznati kada se i ako se korona virus manifestuje kod njih. Na kraju krajeva, ni jedna vlada nije kriva za manjak opreme, ni jedan doktor nije kriv sto ne moze da spase svaki zivot, direktno su krivi gradjani koji su uradili sve kontra poteze i time doprineli sirenju virusa. Sve drzave na svetu imaju manjak medicinske opreme u ovo vreme, i zbog toga se mole gradjani da postuju neke zahteve (maske, distanca, rukavice), da bi se spasli zivoti i efikasno rasporedila oprema koju imamo da za svakoga bude, ali da ne budu svi u bolnici.


Pokret "Podrži RTV" podržao kandidaturu Saše Jankovića | Autonomija\nPokret „Podrži RTV“ podržao kandidaturu Saše Jankovića\nZaštitnik građana je jedan od retkih koji je javno kritikovao pritiske vlasti na pokrajinski javni servis\nPokret „Podrži RTV“ podržao je kandidaturu doskorašnjeg zaštitnika građana Saše Jankovića za predsednika Srbije, kao građanskog i nestranačkog kandidata, koji se tokom svog mandata nedvosmisleno zalagao za poštovanje ljudskih prava i slobodu medija.\n„Institucija Zaštitnika građana novinarima je bila gotovo jedini saveznik u borbi za objektivno novinarstvo bez političkog uticaja, kao i za očuvanje profesionalnih i etičkih standarda, koji su poslednjih godina u Srbiji doživeli potpuni sunovrat. Saša Janković je jedan od retkih koji je javno kritikovao pritiske vlasti na pokrajinski javni servis, Radio televiziju Vojvodine (RTV) i ohrabrivao novinare da nastave da postavljaju pitanja u interesu javnosti, bez obzira na cenzuru koju je izvršna vlast uspela preko svojih namesnika da uspostavi u ovom javnom servisu“, saopštio je danas taj Pokret.\nU saopštenju se napominje da je Janković bio podrška novinarima kada su bili fizički ugroženi i kada su trpeli napade tabloida, te da je u svojim izveštajima institucija Zaštitnika građana posebno insisitirala na medijskim slobodama, dok je i sam Saša Janković često bio meta orkestriranih kampanja pojedinih propagandnih medija u rukama vlasti.\n„Svojim medijskim istupima podigao je svest o štetnosti tabloidizacije medija, države i društva i pružio podršku nezavisnom i objektivnom istraživačkom radu novinara“, ističe se u saopštenju.\nKako se dodaje, gradeći jaku nezavisnu instituciju koja je građanima bila oslonac tokom proteklih godina, Janković je „na ličnom primeru pokazao da je, uprkos situaciji u kojoj je ugrožena demokratija i pravni poredak, moguće uspostviti samostalne kontrolne organe i da je – bez obzira na pritiske – moguće sistemski braniti prava, slobode i dostojanstvo svih, bez diskriminacije“.\nPokret „Podrži RTV“ poručio je i da od Saše Jankovića kao predsedničkog kandidata očekuje da nastavi da poštuje vrednosti za koje se zalagao do sad i da nastavi da štiti prava građana i medija, te da se zalaže za slobodu govora i opstanak i osnaživanje javnih servisa kao društvenog korektiva, koji rade u javnom interesu štiteći profesionalne standarde.\nOvaj Pokret, nastao kao vid otpora zbog političkih smena novinara i urednika u Radio-televiziji Vojvodine na proleće prošle godine, pozvao je građane da izađu na izbore i glasaju, te poručio da će novinari i novinarke koji ga čine u njihovo i svoje ime a u interesu javnosti i dalje štititi objektivno i odgovorno novinarstvo.\n„Pri tome će nas upravo ova podrška obavezati da budemo prvi na listi onih koji će se prema Saši Jankoviću odnositi kritički i profesionalno tokom njegovog budućeg rada“, navodi se u saopštenju.


European Commission President Ursula von der Leyen, European Council President Charles Michel, German Chancellor Angela Merkel, French President Emmanuel Macron and Chinese President Xi Jinping are seen on a screen during a video conference, in Brussels, Belgium December 30, 2020\nDvije strane su o sporazumu pregovarale gotovo sedam godina i procijenjeno je da će biti potrebna još godina kako bi stupio na snagu. Dogovor predstavlja pokušaj redefinisanja odnosa sa Kinom – koju Evropska unija posmatra kroz ambivalentnu prizmu - partnera, ali i rivala.\nZajednička ulaganja biće primijenjena u autmobilskom sektoru, finansijskim servisima, uslugama nekretnina i zaštite životne sredine – konkretnije kanalizacionih mreža.\nRačuna se da bi kompanije koje bi od takvih relacija mogle imati koristi Daimler, BMW, Peugeot, Allianz i Siemens – koje u većem obimu posluju u Kini.\nFrancuski predsjednik Emmanuel Macron poručio je u Parizu da su odnosi između EU i Kine ojačali posljednjih godina i da će se to i dalje nastaviti.\nMacron je predložio da narednih mjeseci sa nemačkom kancelarkom Angelom Merkel posjeti Kinu, u nameri razmatranja drugih oblasti saradnje.\nPostignuti sporazum sa Kinom Evropskoj uniji donosi ravnpravni položaj u odnosu na Sjedinjene Države – koje su sa tom zemljom ostvrarile prvu fazu trgovinskog sporazuma što će, kako pocjenjuje agencija Reuters, nesumljivo biti ključno pitanje budućih transatlantskih pregovora.\n“Biden-Harris administracija željno iščekuje konsultacije sa Evropskom unijom o zajedničkom pristupu kineskim nejednakim ekonomskim praksama i drugim važnim izazovima”, rekao je neimenovani zvaničnik tranzicionog tima izabranog predsjednika Joea Bidena.\nDogovor podrazumijeva posvećenost pitanju klimatskih promjena, radničkim pravima – uključujući i prisilni rad, što je prvi put da Kina učestvuje u takvom procesu.\nObaveze su recipročne, iako je tržište Evropske unije već mnogo otvorenije u odnosu na kinesko. Brisel je ukazao da je spreman na dodatno otvaranje u sektoru energetike – uz napomenu da se ponuda kineskoj strani bazira na očuvanju već postojeće otvorenosti.


Nenad Cvijetić: Pesma i spot - Verna i neverna! (VIDEO) - Muzika - Region - Vesti - Svet Plus\nTalentovani pop pevač Nenad Cvijetić deceniju unazad je sinonim za dobar noćni provod i najbolje žurke u Beogradu. Pogledajte spot i poslušajte pesmu "Verna neverna" koja je danas na Dan zaljubljenih ugledala svetlost dana!\n17:05 14. FEB 2021.\nUpravo zbog Nenadove fenomenalne energije, fantastičnog vokala koji poseduje i posebne atmosfere koju pravi, njegovi živi nastupi u najpoznatijim beogradskim klubovima uvek su krcati publikom svih generacija. U direktnom kontaktu sa beogradskom publikom, Nenad Cvjetić je strpljivo sazrevao, kako bi sada odlučio da se upusti u građenje solo karijere na nacionalnom i regionalnom nivou.\nS tim ciljem, Nenad je oko sebe okupio tim vrhunskih profesionalaca koji rade na njegovom albumu i koji će mu biti najveća podrška na putu ka uspehu. Cvijetić je odlučio da za Dan zaljubljenih publici pokloni prvi hit singl, pod nazivom ,,Verna i neverna”.\nZa ovu pesmu muziku je komponovao Mlađan Dinkić, a autor teksta i aranžmana je Saša Milošević Mare. Ovaj autorski dvojac već je zaslužan za brojne hitove na domaćoj muzičkoj sceni, sa više stotina miliona pregleda na YouTubu, pa Nenad s pravom očekuje da će i njegova pesma veoma brzo postati veliki hit.\nKako sam pevač otkriva, cela ekipa se prilikom stvaranja i pripreme ove pesme vodila čistim emocijama, a očekuje da vreme pokaže da li taj osećaj dele i slušaoci.\nTokom ekranizacije video spota, Nenad Cvjetić je pokazao i zavidno glumačko umeće, a u tome su mu puno pomogli i specijalni gosti, naš poznati glumac Predrag Pepi Smiljković i mlada glumica Nina Mrdja, koji su značajno doprineli da spot dodatno dobije na kvalitetu. Nenad Cvijetić kaže da vreme korone mora proći i da se nada da će ovu pesmu uskoro izvoditi uživo pred svojom publikom. On iskreno veruje da će je ljudi zavoleti i horski je pevati zajedno sa njim. Do tada, možete pogledati spot i poslušati pesmu:\nNenad CvijeticpesmaspotpremijeraVerna nevernamuzika


Zvezda navija protiv Liona i za ispadanje jednog od ovih pet klubova do 3. kola - Sportska centrala\n10 avg 2020. 17:16\nIako u Crvenoj zvezdi pozivaju na oprez pred duele sa Europom, odnosno Dinamom iz Tbilisija ili Tiranom, navijači idu korak dalje i maštaju o statusu nosioca u 3. kolu.\nSrpski šampion je veliki favorit protiv šampiona Gibraltara, a prvaci Gruzije i Albanije su na papiru slabiji od Crvene zvezde pa se već sada priča šta je sve potrebno da se dogodi da bi srpski klub bio nosilac u 3. kolu kvalifikacija.\nPosebnu pažnju treba obratiti na učinak pet klubova, od kojih jedan treba da završi nastup pre trećeg kola, ali je za takav rasplet neophodno da Lion ne osvoji Ligu šampiona.\nAko se kojim slučajem dogodi da Francuzi iznenade i osvoje Ligu šampiona, tada će biti neophodno da do trećeg kola ispadnu dva tima od sledećih pet: Dinamo Zagreb, Astana, Ludogorec, Seltik i Jang Bojs.\nS obzirom na njihove rivale zaista nije nemoguće da jedan od njih ispadne do 3. kola, a možda najteži posao imaće Dinamo kojem je žreb dodelio šampiona Rumunije, ekipu Kluža, koja, istina, najpre treba da bude bolja od Florijane sa Malte.\nNimalo lak posao imaće Astana koja će najpre gostovati Dinamu iz Bresta, a ukoliko prebrodi ovu prepreku sledi duel sa Sarajevom koji se sastaje sa Konahs Kijem.\nLudogorec, ako eliminiše Budućnost, očekuje meč sa Midtjlandom, dok će Jang Bojs odmeriti snage sa Slovanom iz Bratislave ili Ki Klaksvikom. Konačno, Seltik će najpre igrati protiv Rejkjavika i ako prođe čeka duel sa šampionom Mađarske ili Švedske, Ferencvarošom ili Đurgardenom.


Vakcina koju su napravili “Pfizer” i “BioNtech” je veoma efikasna protiv delta varijante koronavirusa, rekao je danas zvaničnik američke firme u Izraelu.\nAlon Rapaport, medicinski direktor “Pfizera” u Izraelu, rekao je da je zaključak o efikasnosti protiv delte izveden na osnovu podataka koji se dobijaju u laboratorijskim istraživanjima i iz oblasti u kojima je ovaj soj virusa dominantan.\nOn je dodao u izjavi Armijskom radiju da je efikasnost vakcine u ovom slučaju oko 90% u sprečavanju koronavirusa.\nIzrael, koji ima jednu od najviših stopa imunizacije u svijetu, najviše se oslanja na vakcinu “Pfizera” i “BioNtecha”, ali zasada ne raspolaže sa dovoljno informacija o efikasnosti medikamenta protiv delta varijante, rekao je Šaron Alroj Prejs iz izraelskog Ministarstva zdravlja.\nAnaliza Službe javnog zdravlja u Engleskoj pokazala je da je efikasnost “Pfizerove” i “Astra Zenecine” vakcine protiv delta soja preko 90% u sprečavanju hospitalizacije.


Početna » Kolinda Grabar Kitarović » Page 13\nGrabar-Kitarović da podrži REKOM\nInicijativa mladih za ljudska prava iz Hrvatske čestitala je hrvatskoj predsednici Kolindi Grabar-Kitarović na organizaciji bilateralnog sastanka sa liderom SAD-a, Donaldom Trampom, održanog 6. jula u Varšavi, kao i na celokupnoj inicijativi „Triju mora“ koju je pokrenula zajedno sa predsednikom Poljske Andrzejom Dudom.\nPiše: S. D. 9. 7. 2017.\nGrabar Kitarović i Vučić o odnosima dve zemlje\nPredsednik Srbije Aleksandar Vučić i predsednica Hrvatske Kolinda Grabar Kitarović razgovarali su danas na radnom ručku u Dubrovniku o odnosima i ekonomskoj saradnji dve zemlje.\nVučić sa Kitarović i Mogerini\nPredsednik Srbije Aleksandar Vučić boraviće u jednodnevnoj poseti Hrvatskoj gde učestvuje na sastanku lidera zemalja članica Procesa saradnje u Jugoistočnoj Evropi (SEECP), koji se danas održava u Dubrovniku.\nPredsednici Grabar Kitarović pozlilo na misi\nPredsednici Hrvatske Kolindi Grabar Kitarović pozlilo je u nedelju na misi za domovinu u Zagrebačkoj katedrali koju je predvodio kardinal Josip Bozanić, a povodom oobeležavanja Dana državnosti.\nPredsednica Hrvatske Kolinda Grabar-Kitarović prisustvovaće inauguraciji novog predsednika Republike Srbije Aleksandra Vučića u petak, 23. juna 2017. godine u Beogradu.\nNeizvestan dolazak Kitarović na Vučićevu inauguraciju\nZbog višemesečnih bolova u vratnom delu kičme, predsednica Hrvatske Kolinda Grabar Kitarović mora na intenzivnu fizikalnu terapiju, zbog čega je neizvestan dolazak u Beograd na inauguraciju predsednika Srbije Aleksandra Vučića.\nKitarović o Vučiću: Konačno imam sagovornika u Srbiji\nPredsednica Hrvatske Kolinda Grabar Kitarović izjavila je da posle izbora Aleksandra Vučića za predsednika Srbije konačno ima pravog sagovornika.\nHrvatska predsednica dolazi na inauguraciju Vučića\nPredsednica Hrvatske Kolinda Grabar-Kitarović potvrdila je na samitu Procesa Brdo-Brioni da će prisustvovati inauguraciji novog predsednika Srbije Aleksandra Vučića u Beogradu, javila je agencija Hina.\nTači: Vučićeva izjava o Kosovu za unutrašnju upotrebu\nPredsednik Kosova Hašim Tači ocenio je danas u Zagrebu da je izjava novog predsednika Srbije Aleksandra Vučića o Kosovu kao sastavnom delu Srbije data za „unutrašnju upotrebu“, prenosi agencija Hina.\nKitarović: Tražićemo dogradnju Dejtona\nGrabar Kitarović: Srbija je ta koja potencira neko puzajuće ustaštvo\nNemojmo biti selektivni, nemojmo se fokusirati na neku puzajući fašizaciju, Srbija je ta koja potencira neko puzajuće ustaštvo u Hrvatskoj, ja ga ne vidim, vidim pojedinačne incidente, rekla je predsednica Hrvatske Kolinda Grabar Kitarović RTL.\nKitarović: Okrenuti se Evropi\nHrvatska predsednica Kolinda Grabar-Kitarović apelovala je danas na političare u Bosni i Hercegovini (BiH) da se, umesto na prošlost, okrenu evropskom putu zemlje i važne odluke donose u institucijama.\nGrabar Kitarović: EU gubi interes za ovaj deo Evrope\nPredsednica Hrvatske Kolinda Grabar Kitarović izjavila je večeras da je Crna Gora\nbila izložena pokušajima menjanja smera i svrgavanja vlasti, što jedva da je bilo primećeno, i ocenila da su Evropska unija i NATO izgubili interes za jugoistočnu Evropu.\nHrvatska predsednica se nada razmeni poseta sa Srbijom\nPredsednica Hrvatske Kolinda Grabar Kitarović rekla je danas na prijemu povodom dve godine od njene inauguracije da se nada uskoro razmeni poseta između Srbije i Hrvatske.


"Ustav KS i zakoni moraju biti jednaki i za građane na jugu" • RTK\n"Ustav KS i zakoni moraju biti jednaki i za građane na jugu"\nDemokratska stranka Kosova predala je kosovskom Ustavnom sudu na razmatranje odluku o izdvajanju 11 miliona evra za podmirivanje računa za struju na Severu Kosova.\nPoslanica ove stranke, Bljerta Deljiu-Kodra (Blerta Deliu-Kodra), rekla je da je ovom odlukom koju su podržali poslanici Samoopredeljenja i Srpske liste oštećen budžet Kosova.\n„Ovo je povreda ustava zbog nejednakog tretmana građana pred zakonom. Ustav Kosova i zakoni moraju biti jednaki i primenjivi i za građane na jugu i za građane na severu. Očekujemo da će Ustavni sud meritorno tretirati ovaj slučaj i u zakonskom roku dati pravo na ovaj zahtev i ukinuti odluku Skupštine“, rekla je.\nDeljiu-Kodra je podsetila ujedno da je prva vlada Aljbina Kurtija takođe izdvojila 10 miliona evra za plaćanje struje na Severu Kosova.\n„Dakle, u periodu od godinu dana, vlada Aljbina Kurtija je izdvojila 21 milion evra za struju koju su tamošnji građani i preduzeća potrošili na severu zemlje. Sa ovih 21 milion evra, vlada je mogla da kupi antikovid vakcine za sve građane Kosova i da ne zatvara oči pred pandemijskom katastrofom u kojoj se nalazi zemlja“, naglasila je.\nPodsetimo, podrškom 61 poslanika u kosovskom parlamentu prošle nedelje je usvojena preporuka skupštinskog odbora povodom zahteva da KOSTT obezbedi sredstva za pokrivanje troškova za električnu energiju na Severu Kosova. Reč je o iznosu od oko 11 miliona evra za nadmirivanje troškova za struju u narednih šest meseci.\nMediji su javili tada da su preporuku podržali i poslanici Srpske liste koji su se, međutim, prethodno protivili i tražili da se licenciraju dve kompanije na Severu Kosova koje bi vršile distribuciju električne energije.\nMinistarka ekonomije, Artane Rizvanoli, na ovoj sednici je, takođe prema pisanju medija, potvrdila da je firma Elektrosever podnela zahtev za licenciranje i izrazila nadu da će on uskoro i biti odobren.\nDa će se žaliti na odluku skupštine o podmirivanju troškova za struju na severu, tada je najavila i stranka ABK, Ramuša Haradinaja.\n"KFOR i ubuduće da štiti Visoke Dečane"\nGrlić Radman pozvao preostalih pet članica EU da priznaju KS\n"Kurti u Briselu započeo kampanju za lokalne izbore"\nKosnet: Kosovo ima obavezu da formira ZSO\nJokić ovoga leta bez nastupa u reprezentaciji\nAtomski fudbal u Minhenu – Francuzi slave Humelsa!


Početna/Aplikacije/TikTok predstavio funkciju koja će obradovati roditelje\nTikTok je u sredu najavio novu funkciju koja će omogućiti roditeljima da upravljaju vremenom koje njihova deca provode za ekranom. Kada ova funkcija bude uključena, tinjedžeri neće moći da pregledaju video zapise kada dosegnu vremensko ograničenje.\n„Želimo da se ljudi zabave na TikTok-u, ali takođe je važno da naša zajednica brine o njihovoj dobrobiti što znači da imaju zdrav odnos prema internet aplikacijama i uslugama” – napisao je na blogu Cormac Kennan, šef poverenja i bezbednosti u TikTok-u za Evropu, Bliski Istok i Afrike.\nNovi Family Safety Mode omogućava roditeljima pristup funkciji Screen Time Management koju je TikTok objavio u aprilu 2019. godine kao deo njegovih alata za digitalno blagostanje. Pre ove funkcije, odrasli su mogli da limitiraju samo svoje vreme, a sada mogu da kontrolišu i vreme svoje dece.\nRoditeljska kontrola će biti predstavljena u video seriji koju je TikTok napravio u partnerstvu sa influenserima na raznim aplikacijama kako bi edukovali korisnike o digitalnim alatima za dobrobit. Izgledaju kao tipični TikTok videozapisi, a svaki vodi korisnike kroz funkcije alata i objašnjava kako možete da ih uključite.\nPorodični bezbednosni režim takođe omogućava roditeljima da kontrolišu kome njihova deca mogu da šalju direktne poruke, ali i blokira sadržaj koji roditelji smatraju neprimerenim.\nNova funkcija stiže nakon godinu dana od kada je TikTok kažnjen zbog prikupljanja podataka o deci. Porodični bezbednosni režim je sada dostupan u Velikoj Britaniji, a u drugim zemljama će se pojaviti u narednim nedeljama.


RTS :: "Gorenje" zatvara fabriku u Zaječaru\nEkonomija "Gorenje" zatvara fabriku u Zaječaru\npetak, 15. maj 2020, 16:03 -> 17:58\n"Gorenje" zatvara fabriku u Zaječaru\nDve godine nakon donošenja odluke da poslovanje fokusira na snažno razvijanje osnovne delatnosti, a to je – proizvodnja kućnih aparata i postepeni izlazak iz ostalih proizvodnih delatnosti, menadžment "Gorenja" doneo je odluku da zatvori zaječarsku fabriku za proizvodnju sanitarne opreme "Gorenje houm".\nFabrika, kako navode iz kompanije "Gorenje", već duže posluje sa značajnim gubicima.\nMenadžment "Gorenja" intenzivno pregovara sa dva potencijalna partnera koji bi iznajmili ili kupili prostor i kapacitete za proizvodnju i omogućili ponovno zapošljavanje radnika u zaječarskoj fabrici u što kraćem roku.\n"Očekujemo da bi ti pregovori mogli da budu okončani veoma brzo. Oba zainteresovana partnera imaju nameru da šire delatnost, pa bi u ovoj fabrici posao moglo da nađe i više radnika nego što ih mi u ovom trenutku imamo. Reč je inače o možda i najboljem timu zaposlenih koji 'Gorenje grupa' ima, i zato je odluka o povlačenju iz proizvodnje za nas bila veoma teška", naveo je direktor "Gorenje houma" Zaječar Vlado Krebs.\nDodao je da odluka o obustavljanju proizvodnje nema veze sa aktuelnom pandemijom.\n"Ona je rezultat značajnih gubitaka koje ova fabrika ima, kao i strateške odluke 'Gorenja' da se fokusira na osnovnu delatnost proizvodnje kućnih aparata, i da se povuče iz svih ostalih, poput proizvodnje sanitarnih uređaja", objašnjava.\nFabrika počela da radi 2011. godine\n"Gorenje houm" u Zaječaru počelo je sa radom 2011. godine, kada je kupilo kompaniju "Porcelan". Glavni portfolio u poslednje dve godine činili su proizvodnja sudopera, umivaonika i sanitarne opreme.\nI pored investicija od preko 10 miliona evra uloženih opremu i infrastrukturu u prethodnih devet godina, ova fabrika nije uspela da obezbedi održivost poslovanja.\nU prethodne dve godine, tokom implementacije strateškog plana o postepenom izlasku iz sporednih delatnosti, matična kompanija u Sloveniji prodala je mariborsko preduzeće za preradu otpada "Gorenje sirovina" i njegove ogranke firmi "Eko sirovina", kao i fabriku bojlera "Gorenje Tiki" iz Stare Pazove.\n"Hisens Gorenje", kako se navodi u saopštenju, ostaje posvećeno planovima o jačanju tržišnih pozicija u oblasti osnovne delatnosti – proizvodnje kućnih aparata.\nFabrika u Valjevu ostaje centar proizvodnje rashladnih uređaja "Hisens Gorenje" za Evropu, i u njoj je u narednom periodu planirano povećanje obima proizvodnje i proširivanje kapaciteta.


Položen kamen temeljac za izgradnju kuće u selu Gornja Gušterica - Novosti - Kancelarija Premijera - Kancelarija za Pitanja Zajednica\nPoložen kamen temeljac za izgradnju kuće u selu Gornja Gušterica\nDirektor Kancelarije za pitanja zajednica pri kabinetu premijera, Srđan Popović i gradonačelnik opštine Gračanica, Bojan Stojanović, položili su 13. septembra 2012. godine kamen temeljac za porodičnu kuću u Gornjoj Gušterici.\nPorodica Petković živi u neadekvatnim uslovima sa minimalnim primanjima koja su nedovoljna za izdržavanje porodice. Kancelarija za pitanja zajednica pri kabinetu premijera i opština Gračanica izdvojili su problem ove porodice kao jedan od prioritetnijih i danas je položen kamen temeljac za izgradnju nove porodične kuće.\n„Saradnja sa opštinom Gračanica se nastavlja, ovo je samo još jedna u nizu kuća koju gradimo za socijalno ugrožene porodice. Na celoj teritoriji Kosova, za sada gradimo 6 kuća. Opština je izdvojila prioritete i nadam se da ćemo se uskoro naći na nekom drugom gradilištu“, pekao je Popović.\nTakođe, direktor Kancelarije za pitanje zajednica, Srđan Popović ističe da je ovo samo jedan od projekata koji se realizuje u saradnji sa opštinom Gračanica.\n„Imamo izuzetno dobru saradnju sa Kancelarijom za zajednice pri kabinetu premijera, naši planovi su ambiciozni, i uskoro će početi realizacija još projekata na teritoriji opštine Gračanica “, rekao je gradonačelnik opštine Gračanica, Bojan Stojanović\nSredstva za izgradnju kuće za porodicu Petković izdvojila je Kancelarija za pitanja zajednica. Završetak radova očekuje se do kraja oktobra meseca\nPreliminara lista NVOKonkurs za NVO - Aplikacija za prvi i treci lotKonkurs za NVO - BudzetKonkurs za NVO - Aplikacija za porodicne biznise i zanatske radnje


Za kanalizaciju dajemo tri milijarde evra - Istinomer\n„Na to mislimo da potrošimo, bez Beograda, mislimo da damo tri milijarde evra. To znači da svako selo, svaki grad u Srbiji ima kanalizaciju i čistu pijaću vodu za četiri ili pet godina. To je potpuno druga Srbija, potpuno drugo lice Srbije.”\nSvako selo i svaki grad u Srbiji imaće kanalizaciju i čistu pijaću vodu za četiri ili pet godina, a biće izgrađeni i prečistači za otpadne vode, rekao je u avgustu 2019. godine predsednik Srbije Aleksandar Vučić. Za tu namenu, ne računajući gradnju u Beogradu, najavio je da će biti izdvojeno tri milijarde evra.\n„Naša je namera da u celoj Srbiji uradimo kanalizacionu mrežu sa prečistačima za otpadne vode, jer bez prečistača za otpadne vode ništa nam to ne vredi. Džabe nama cevi bez prečistača. Dakle, kompletna kanalizaciona mreža sa prečistačima za otpadne vode i vodovod”, tvrdio je letos Vučić.\nNajviše novca, kako je naveo, namenjeno je izgradnji kanalizacije u Novom Sadu – 127 miliona evra. Gradovi u kojima će se, prema njegovim rečima, takođe graditi kanalizacija su Kragujevac, Niš, Zrenjanin, Pančevo, Subotica, Valjevo, Smederevo, Čačak, Vranje i Požarevac.\n„Više nego što opštine mogu da pojedu“\nNekoliko meseci kasnije, iako se od ideje da se grade vodovod i kanalizacija na teritoriji Srbije nije odustalo, ipak je došlo do određenih izmena. Prema najnovijem obećanju predsednika, biće izdvojeno milijardu evra, a ne tri, kao što je ranije govorio.\nVučić je novu sumu, ne spominjući onu staru, objavio tokom predstavljanja investicionog plana “Srbija 2025”, krajem decembra 2019. godine.\n„To je nešto što treba da se dogodi u svakom selu u Srbiji, vodovod i kanalizacija, milijardu evra, milijardu evra smo izdvojili za kanalizaciju i vodovod, milijardu evra”, rekao je on.\nTih milijardu evra je, kako je kazao, “više novca nego što naše opštine mogu da pojedu”.\nA samo nekoliko meseci ranije, u avgustu, najavljeno je da će za izgradnju vodovoda i kanalizacije biti utrošeno tri milijarde evra. Dakle, u razmaku od četiri meseca, predsednik je izneo dve potpuno različite sume. Nakon što je u avgustu najavio da će tri milijarde evra biti potrošeno za izgradnju kanalizacione mreže sa prečistačima, u decembru je rekao da će biti izdvojeno trostruko manje novca, odnosno milijardu evra.\nStoga, predsednik Srbije Aleksandar Vučić za izjavu da će za kanalizacionu mrežu sa prečistačima za otpadne vode i vodovod bez Beograda biti izdvojeno tri milijarde evra dobija ocenu – “nedosledno”.\nA šta sve treba da reši milijarda?\nPrema analizi Fiskalnog saveta („Strateške preporuke za budžet i fiskalnu politiku u 2020. godini“, 3. oktobar 2019. godine), trenutno stanje u oblasti zaštite životne sredine i komunalne infrastrukture, u šta spadaju vodovodi, kanalizacija, prečišćavanje otpadnih voda i deponije je katastrofalno. Tek nešto više od polovine domaćinstava priključeno je na javnu kanalizacionu mrežu, dok je u zemljama centralne i istočne Evrope na nju priključeno 85 odsto stanovništva.\nTo znači da će oko 50 odsto stanovništva, ako sve bude teklo po planu aktuelne vlasti, za pet godina konačno biti priključeno na javnu kanalizacionu mrežu.\nKanalizaciju u Srbiji, inače, koristi oko 75 odsto gradskog i oko devet odsto seoskog stanovništva. Ove podatke je za Istinomer izneo dr Božo Dalmacija, redovni profesor na Prirodno-matematičkom fakultetu u Novom Sadu, ujedno i stručnjak za vodu.\n“Ukupna stopa priključenja na kanalizaciju je veća od 75 odsto samo u tri opštine (Kragujevac, Novi Sad i Sremski Karlovci), dok za 16 opština ona iznosi između 50 i 75 odsto. Na kanalizacioni sistem povezano je 90 odsto gradskog stanovništva u gradovima Bor, Čačak, Kragujevac, Kruševac, Niš i Novi Sad”, objašnjava Dalmacija.\nVoda za piće neispravna je u oko 40 odsto gradskih vodovoda, dok domaćinstva u pojedinim delovima Srbije nemaju ni priključak na javnu vodovodnu mrežu. To je, na primer, slučaj sa Nišavskim okrugom, gde je na javnu vodovodnu mrežu priključeno oko 50 odsto stanovništva.\nPredsednik Srbije je krajem decembra, inače, tvrdio da je kvalitet vode sa česme u rangu sa flaširanom vodom.\nOcenu “neistina” dobio je jer su ga demantovali zvanični podaci “Batuta”. Samo u Vojvodini dve trećine stanovništva koristi neispravnu vodu, dok je voda u pojedinim gradovima, poput Zrenjanina i Temerina, zabranjena za piće.\nIpak, planirano je da deo novca ode i na rešavanje problema neispravne pijaće vode u Srbiji. Ako ovaj plan bude sproveden u delo, Zrenjaninci i meštani Temerina više neće morati da kupuju vodu.\nZabrinjavajuće: Tek 16 odsto stanovništva priključeno na PPOV\nNa postrojenja za prečišćavanje otpadnih voda u Srbiji je priključeno samo oko 16 odsto stanovništva, što je zabrinjavajuće, smatra Dalmacija. On dodaje da postrojenja za prečišćavanje otpadnih voda (PPOV) postoje samo u 19 opština, da je samo u sedam opština počela njihova izgradnja, a 11 opština je prijavilo da planira izgradnju PPOV.\nNa ovaj problem ukazuje i Fiskalni savet u svojoj analizi. Naime, u Srbiji se pre ispuštanja u vodotokove prečišćava manje od 10 odsto komunalnih otpadnih voda, dok u zemljama Centralne i Istočne Evrope taj procenat varira između 60 i 95 odsto.\n“Poražavajuća je činjenica da Beograd i Novi Sad još uvek nemaju centralna postrojenja za preradu otpadnih voda, pa se kanalizacija direktno izliva u Savu i Dunav”, navodi se u analizi.\nPodsetimo, predsednik Vučić je istakao da će se kanalizaciona mreža graditi sa prečistačima, jer, kako je rekao, “džabe nama cevi bez prečistača”. Stoga je deo budžeta od milijardu evra opredeljen i za PPOV.\nNovi rok za kanalizaciju u Beogradu\nBeograđani posle dvadeset godina mogu da vide da se nešto konačno radi na vodovodnom i kanalizacionom sistemu, rekao je početkom 2016. tadašnji gradonačelnik Beograda Siniša Mali. Tada je građanima predstavio desetogodišnji plan vredan milijardu evra.\n“U narednih deset godina izgradićemo ukupno 1.600 kilometara vodovodne i kanalizacione mreže, a u tu svrhu će Grad Beograd izdvojiti do 700 miliona evra. Takođe, za izgradnju 14 postrojenja za preradu otpadnih voda potrebno je dodatnih 300 miliona evra. Veliki poduhvat je u pitanju, vredan je milijardu evra i radiće se delom iz sopstvenih sredstava, delom po principu javno-privatnog partnerstva i kreditiranja”, rekao je on.\nČetiri godine kasnije, stiglo je novo obećanje – zamenik gradonačelnika Beograda Goran Vesić produžio je rok za izgradnju ovog sistema, i to do 2029. godine. Tako će trećina Beograđana koja još uvek nema kanalizaciju na nju čekati još (najmanje) deset godina.\nAleksandar Vučić vodovod kanalizacija Investicioni plan Srbija 2025 Prečistači za otpadne vode


Češki holding preuzeo Beohemiju - CzechTrade Offices\nNaslovna CzechTrade širom sveta Европа и Централна АзијаSrbija Novosti Češki holding preuzeo Beohemiju\nČeški holding preuzeo Beohemiju\nОбјављено: 21.9.2021. Релатед земље: Srbija\nZrenjaninsku fabriku praškastih deterdženata Beohemiju je preuzela češka kompanija Central European Industries o čemu je potpisan sporazum u Privrednoj komori Srbije uz prisustvo češkog ambasadora Tomaša Kuhte i predstavnika srpskog ministarstva trgovine.\nKompanija Beohemija je jedan od najistaknutijih proizvođača deterdženata i kućne hemije u regionu Jugoistočne Evrope. Ulazak kapitala češke kompanije CE Industries biće prilika da se pozicija Beohemije podigne na nivo koji premašuje nacionalne okvire. Kompanija CE Industries, sa sedištem u Ostravi-Vitkovicama, je moderan industrijski holding sa visokom dodatom vrednošću u oblasti energetike, inženjeringa i reciklaže. Obuhvata 15 kompanija sa preko 2 000 zaposlenih i prometom od preko 200 miliona evra. Češka je među deset najvažnijih investitora u Srbiji, a novom investicijom dodatno ojačava svoju poziciju na srpskom tržištu. U prošloj godini je vrednost trgovinske razmene između naše dve zemlje premašila 1,2 milijarde evra, a očekuje se da ova godina donese još bolje rezultate, naveo je češki ambasador Kuhta.


Mediji: Samoopredeljenje i DSK podelili funkcije - Gorapress.net\n13.10.2019. u 18:31\nMediji: Samoopredeljenje i DSK podelili funkcije\nSamoopredeljenje i Demokratski savez Kosova su finalizirali nacrt sporazuma prema kojem su podeljena ministarstva koja pripadaju jednoj i drugoj partiji.\nKoalicija treba da se ozvaniči nakon što budu sertifikovani rezultati prevremenih parlamentarnih izbora održanih 6. oktobra, piše portal gazetablic.com.\nDSK će dobiti mesto predsednika kosovskog parlamenta, premijer će biti Aljbin Kurti iz SO.\nPrema sporazumu, DSK će imati prvog potpredsednika vlade, ministarstvo spoljnih poslova, Ministarstvo lokalne samouprave, ministarstvo obrazovanja, nauke i tehnologije, ministarstvo finansija i ministarstvo za infrastrukturu i saobraćaj, rekli su portalu izvori iz DSK.\nSamoopredeljenje će pored premijera imati i ministarstvo finansija, ministarstvo kulture, omladine i sporta, ministarstvo trgovine i industrije.\nManjinske zajednice, srpska i druge, dobiće ministarstvo za povratak i zajednice i ministarstvo životne sredine i prostornog planiranja.\nDeo ministarstva spoljnih poslova će biti i ministarstvo dijaspore i ministarstvo za evropske integracije.\nDeo ministarstva lokalne samouprave će biti i ministarstvo javnih službi.\nU medijima su danas spomenuta i imena trojice ministara iz SO. To su profesor Besnik Bislimi ministar finansija, ministarstvo zdravlja će voditi Arben Vitia, dok su kandidati za ministra unutrašnjih poslova Glauk Konjufca i Redžep Seljimi.


U lovištu Semberije iz Bijeljine izgrađeno preko 100 visokih čeka - Lovački savez Republike Srpske\nHomeAktivnostiU lovištu Semberije iz Bijeljine izgrađeno preko 100 visokih čeka\nBijeljina – Obnova fonda srneće divljači u Semberiji u postratnim godinama tekla je postepeno i uglavnom sa obronaka Majevice.\nLovačko udruženje Semberijau tim godinama zauzelo je jasan stav da ova divljač mora biti zaštićena od progona i uznemiravanja što je ubrzo dalo i prve rezultate.\nPrije desetak godina po godišnjem planu korištenja lovišta otvorena je lovna sezona na srndaća.\nLov se izvodio na osnovu pravilnika o vršenju lova ove divljači a s obzirom da se uglavnom radi o ravničarskom i brežuljkastom lovištu predviđena je obavezna upotreba visokih čeka za lov i osmatranje.\nKako je vrijeme prolazilo srneći fond se stalno povećavao tako da u lovištu Semberija 1 obitava oko 1.000 grla srneće divljači oba pola i različitih starosnih kategorija.\nPošto je izgradnja lovno-tehničkih objekata uz uzgoj divljači prioritet u ovom lovištu u lovištu pored više od 20 lovačkih kuća postoji danas i preko 300 visokih čeka.\nSamo u ovoj godini od februara mjeseca do danas izgrađeno je preko 100 visokih čeka koje po procjenama imaju vrijednost od najmanje 50 hiljada konvertibilnih maraka.\nNa poslednjem sastanku Upravnog odbora Lovačkog udruženja Semberija utvrđen je kriterijum koji treba da ispuni visoka čeka kako bi imala svoju bezbedonosnu i funkcionalnu upotrebu i kao takva bila registrovana kao lovnotehnički objekat.


INSPIRACIJA ZA VAŠ BUDUĆI BIZNIS: 10 najbrže rastućih biznisa u SAD – Haber.ba\nObjavljeno 24.08. 2016.\nInternet portal “nc.com” objavio je listu najbrže rastućih kompanija u SAD. Uvidom u ovu listu pored same informacije koji su industrije trenutno hit u ovoj zemlji, možete pronaći i inspiraciju za vaš budući biznis.\nPaint Nite - YOUTUBE\n10. FedBiz IT Solutions\nKompanija iz Vidžinije pomaže državnoj upravi da sigurno skladišti podatke. Sa prihodom od 25 milona dolara u 2015. godini, FedBiz IT Solutions zabilježio je rast od 12,62 posto, piše “Bizlife“…\n9. PANTHERx Specialty Pharmacy\nFirma iz Pitsburga specijalizovana je za pronalaženje lijekova za pacijente sa rijetkim bolestima. (Prihodi: 42,4 miliona, Rast od 2012.: 13,38%)\n8. Los York\nOvaj prudukcijski studio iz Santa Monike pomaže brendovima kao što je Toyota u medijskim kampanjama. (Prihodi: 15,6 miliona, Rast od 2012.: 14,4%)\nFirma iz New Yorka pomaže sajtovima da ostvare bolju interakciju sa korisnicima. (Prihodi: 15,7 miliona, Rast od 2012.: 14,57%)\n6. Globalization Partners\nOva HR kompanija pomaže kompanijama tako što im nalazi zaposlene širom svijeta. (Prihodi: 17,7 miliona, Rast od 2012.: 16,2%)\nOva firma posluje iz Atlante, a predstavlja društvenu mrežu i resurs za mali biznis. (Prihodi: 33 miliona, Rast od 2012.: 23,48%)\nFirma u Indijani koja se bavi internet prodajom kućne i vrtne opreme. (Prihodi: 30,6 miliona, Rast od 2012.: 23,61%)\n3. CalCom Solar\nOva firma pomaže poljoprivrednicima da na svoje posjede implementiraju solarnu energiju. (Prihodi: 33,5 miliona, Rast od 2012.: 31,63%)\nFirma sarađuje sa 250 vlasnika barova i noćnih klubova u kojima se barem jednom mjesečno organizuje “škola slikanja”. (Prihodi: 55 miliona, Rast od 2012.: 36,55%)\nOva firma iz Los Angelesa imala je u 2015. godini prihode od 116 miliona dolara, a rast od 2012. je nevjerovatnih 66 posto. Oni imaju 650 pretplatnika u 35 zemalja svijeta kojima svakog mjeseca šalju poklon kutije sa kolekcionarskim primjercima koji idu od stripova do replika rekvizita iz poznatih filmova.\nTeme:biznis, inspiracija, SAD


Imovina stečena Holokaustom vraća se pravim vlasnicima – Nadlanu.com\nObjavljeno 6. juna 2012. / 11:06:54\nAgencija za restituciju izdala je uputstvo kojim se onemogućava vraćanje oduzete imovine koja je stečena u Holkaustu, preneo je u sredu nedeljnik "Novi magazin".\nDirektor Agencije za restituciju Strahinja Sekulić rekao je nedeljniku da “ukoliko se nakon sprovedenog postupka nesporno utvrdi da je imovina koja je predmet zahteva stečena kao posledica Holokausta, zahtev će biti odbačen kao nedopušten i odbijen kao neosnovan”.\nPrema Uputstvu izdatom 31. maja, sva službena lica koja postupaju u predmetima vraćanja imovine i obeštećenja, dužna su da pri rešavanju podnetih zahteva obrate “posebnu pažnju na one predmete kod kojih postoje dokazi, indicije ili mogućnost da je oduzimanje imovine posledica Holokausta na teritoriji koju danas čini Srbija”.\nTo, navodi nedeljnik, praktično znači da imovinu oduzetu posle Drugog svetskog rata ne mogu dobiti podnosioci zahteva ako se utvrdi da su oni ili njihovi pravni prethodnici, vlasništvo stekli “na način koji se može dovesti u vezu sa stradanjem Jevreja i oduzimanjem i devastacijom njihove imovine tokom Drugog svetskog rata”.\nBEOGRAD, 6. juna 2012. (Beta)\nholokaustzakon o restituciji\nErika & Andrej: Dečak koji je devojčica ljubi devojčicu koja je dečak!\nObama o holokaustu: Stati na put tiranima\nMađarska očekuje rešenje pre 9. decembra


Najtraženija pretpraznična destinacija u Italiji - TU magazin\nNajtraženija pretpraznična destinacija u Italiji\nItalija je sigurno jedna od najpopularnijih turističkih destinacija u svetu, a veliki broj turista dolazi u ovu zemlju isključivo zbog Venecije\nIako ne postoji period u godini kad u Veneciji nema turista, ona je prema pisanju mnogih svetskih medija najposećenija u periodu koji dolazi. Vreme koje je rezervisano za božićne i novogodišnje praznike je nekako najbolje provesti u ovom romantičnom i živopisnom gradu.\nVenecija je poznata po svojim kanalima i nalazi se na Uneskovoj listi svetske materijalne i kulturne baštine, i u pretprazničnom periodu tradicionalno dočekuje turiste. Gradski trgovi su tada puni turista koji u posebnom raspoloženju uživaju u svim sadržajima koje Venecija nudi.\nGrad je posebno dekorisan u zimskom periodu godine, brojne tezge na ulicama nude posetiocima najrazličitija osveženja i poslastice, i svuda se oseća taj praznični duh koji se jednostavno mora doživeti.\nPrethodni tekstShirakawa, japanski Alpi za početnike\nSledeći tekstU Sloveniji nove restrikcije za praznike


Home/U FOKUSU/TOTALNI OBRT: Stoltenberg više nije siguran i ne može da garantuje\n„Mi imamo sistem koji je baziran na konsenzusu i tako se odluke u NATO donose. Takvih situacija je uvek bilo, da se jedna ili nekoliko članica s nečim ne slaže i mi onda to prevaziđemo.“\nPrema njegovim rečima, Stokholm i Helsinki tek su nedavno podneli zahtev za članstvo. „Moj cilj je i dalje da one postanu članice NATO. Ali ja to ne mogu garantovati, ali mogu da kažem da je to moj cilj“, dodao je Stoltenberg.\n„Dakle, kada oni izraze neku zabrinutost, mi treba da sednemo i razgovaramo o tome, i mi to upravo radimo. I onda ćemo, nadam se, naći rešenje kako bi Švedska i Finskla postale članice NATO“, rekao je Stoltenberg.


Prva Srpska Televizija :: Zdravlje :: Sedam razloga zašto je sve kafa zdrava\n23. 12. 2017. 12:22 >> 12:09\nSedam razloga zašto je sve kafa zdrava\nLjudi, međutim, često brinu treba li da ograniče unos kofeina ili da ga potpuno izbace iz upotrebe.\nIako previše kofeina može da izazve nesanicu, nemir i ubrzani rad srca, u velikoj većini slučajeva kafa je zapravo blagotvorna za zdravlje.\nIma mnogo namirnica i napitaka koje bi ljudi trebalo da konzumiraju manje. Specijalizovani portal Science Alert piše zašto kafa ne treba da bude na tom popisu:\nDevet naučnih studija pokazalo je da je kafa smanjuje rizik za cirozu jetre. Jedna šoljica kafe dnevno smanjuje taj rizik za 22 odsto, dve za 43 odsto, tri za 57 odsto, a četiri za čak 65 odsto.\nAlcajmerova bolest i demencija\nMeta-analiza istraživanja o uticaju kafe na mozak pokazala je da ljubitelji kafe imaju otprilike 16 odsto manji rizik da će patiti od Alćajmera ili demencije.


Kristijan ponovo na pobedničkom postolju u Beogradu\nLokalni sport - Ponedeljak 01.10.2018 - 07:31\nVranje - U nedelju, na Drugom beogradskom polumaratonu u okviru koga su bile održane trke na 21km i 10 km, AK Vranjski maratonci je nastupio sa devet takmičara, od toga osam takmičara u muškoj konkurenciji i jedna takmičarska u ženskoj konkurenciji.\nKristijan potvrdio dobru formu FOTO: AK Vranjski maratonci\nSvi takmičari su istrčali trku od 21 km odnosno polumaraton.\nNajviše uspeha ostvario je pobednik beogradskog maratona Kristijan Stošić koji je stigao treći u generalnom plasmanu, odmah iza pobednika kenijca Stenlija Kipruta i srpkog reprezentativca Darka Živanovića.\nPlasmanom medju prva tri takmičara Kristijan Stošić je potvrdio svoju dobru formu i nastavio da na dobar način promoviše naš grad i AK Vranjski maratonci.\n- Ovim putem bih želeo da se zahvalim gradu Vranju na podršci i svemu što su učinili za nas kao i Kavim Jedinstvu koji nam pomaže na trkama - ističe Stošić.\nPored njega i ostali takmičari su uspešno završili trku kao i jedina dama medju njima Aleksandra Kržalić koja je nakon osvojenog četvrtog mesta na Vranjskom polumaratonu nastavila sa dobrim rezultatima.\nNaredna dva vikenda naši atletičari nastupiće na trci u Skoplju, Kumanovu i Solunu.


Putin: Potcenjuju nuklearni rat - Sputnjik Srbija\n22:50 21 Januar 2020\nPutin: Potcenjuju nuklearni rat\n© Sputnik / Ilья Pitalev\n10:47 20.12.2018 (osveženo 10:55 20.12.2018) Preuzmite kraći link\nPredsednik Rusije Vladimir Putin izjavio je danas da međunarodna zajednica potcenjuje nuklearni rat, koji, kako je rekao, može da dovede do uništenja civilizacije, pa čak i planete.\n„Mi vidimo raspad međunarodnog sistema obuzdavanja naoružanja, dodao je on i podsetio na izlazak SAD iz dogovora o PRO. Nakon toga, Moskva je morala da modernizuje svoje oružje. Na kraju, Rusija je stekla prednost, ali se radi na očuvanju pariteta“, naglasio je šef ruske države.\nOn je dodao i da SAD sada izlaze iz Sporazuma o raketama kratkog i srednjeg dometa.\n„Postoji tendencija snižavanja praga nuklearnog oružja“, upozorio je Putin i dodao da je na Zapadu prisutna ideja korišćenja nuklearnog oružja sa malim punjenjem.\n„Primena takvog naoružanja može dovesti do globalne katastrofe“, dodao je on.\nNeki analitičari, kako kaže, predlažu da se koriste balističke rakete bez nuklearnog punjenja, ali nemoguće je utvrditi ima li tog punjenja ili ne. Zato će na njihovo lansiranje uslediti odgovor, poručio je Putin i dodao: „Ne sme se doći do toga“.\n„Polazim od toga da će čovečanstvo imati dovoljno zdravog razuma i osećaja samoočuvanja da ne dođe do ekstremne situacije“, rekao je Putin.\nNukelarni rat, putin, Rusija\n22:43Ruske trupe prelaze Rusiju na skijama povodom 75. godišnjice Pobede\n22:36Mračni sjaj napuštenih mesta\n22:22Ni najsavršeniji dronovi NATO-a ne mogu da prodru u Rusiju\n22:10Istorijski eksperiment: Naučnici prvi put napravili akustičnu kuku manju od zvučnog talasa\n22:00Auto-test: Najbolja „Mercedesova“ B klasa do sada\nSkinuta oznaka tajnosti: Šta je Ešdaun pisao Karadžiću i kako je nazivao BiH\nIncko, čemu tužba? Smeni Dodika, ako smeš...\nSrbija kupila šest ruskih sistema „Pancir“\nNetanijahu se oglasio povodom zastave sa Davidovom zvezdom na Predsedništvu Srbije\nVladika Atanasije Jevtić održao javni čas istorije Milu Đukanoviću\nMračni sjaj napuštenih mesta\nAmerika priznaje da namerno destabilizuje situaciju u suverenim državama\nZašto je maršal Tolbuhin osvojio ljubav Beograđana /infografika/


Crippled Corner: PAINTBALL\nPogledao sam PAINTBALL Daniel Benmayora, sledeći u nizu naslova sa kojim pokušavam da catchupujem neke od prpuštenih Filmaxovih naslova i uopšte recentnijih španskih ostvarenja. Ovom filmu sam dao ocenu više nego što pruža na nivou opšteg dostignuča isključivo zbog jedne dobre exploitation atmosfere koja provejava kroz film.\nNaime, PAINTBALL je jedna dobro postavljena hostelična priča o grupi paintball entuzijasta koji odlaze na poligon negde u istoročnoj Evropi i tamo dožive da ih dočekaju psihopate sa bojevom municijom. To je onako klasična exploitation postavka koja realno uvek pali. Ovde naravno lepo zaigra taj SOUTHERN COMFORT momenat neravnopravne borbe, plus na svu sreću negativci ne naprave grešku te među takmičarima nema bivših Zelenih beretki i sličnih penzionisanih supermena kakvi im obično mrse konce u ovakvim akcijama.\nIsto tako, film je na razmeđi suspense akcijaša i torture porna i ta ravnoteža pruža zanimljivu mešavinu exploitatgion ugođaja. Iako ni u jednoj od ovih varijanti film ne ide do kraja, pruža obe vrste zahvata iz prostog razloga što balansira kako bi ispoštovao svoj izuzetno nizak ali isto tako i izuzetno ekonomično utrošen budžet.\ni upravo taj budžetski momenat je i najdraži. Ne znam koliko je koštao ovaj film ali verujem da je reč o minimalnosj sumi. Snimljen je na engleskom, doduše bez ijedne recognizable zvezde, kako bi što bolje mogao da se plasira na tržištu i tim pre je jasno da je reč o niskobužetnom radu. Međutim, uprkos tom niskom budžetu, reditelj Benmayor pre svega poteže sve moguće trikove kako bi film u svojih 85 minuta zaista imao visok intenzitet. Nema praznog hoda, nema besmislenih dijaloških scena kojima se kupuje vreme, Benmayor ga radi kao heavy metal bend skromnog talenta koji ipak zna da mu svirka funkcioniše dok god je gas pritisnut do daske. I u principu, u toj ideji uspeva. Šumski ambijent i potere slikane su sa dosta shakycama koji će sigurno smetati onima koji to ne vole, ali koji je, hteli mi to ili ne, prihvaćena taktika podizanja cene low budget filmu. Benmayor u nekoliko navrata uspeva da ovu shakycam strategiju vrlo dobro rediteljski iskoristi i to kada se gledalac najmanje nada. Kostim koji je naizgled potpuno generic, odlično igra i daje filmu šmek nekakvog ratnog filma a isto važi i za tih malo enterijera u kojima se kriju villaini koji su kreativno postavljeni.\nDa Benmayor nije toliko agresivan u postavci, od prvog do poslednjeg sekunda, i to bukvalno do poslednjeg sekunda, film bi se raspao. Ali on to ne dozvoljava, i činjenica da ovakvo niskobudžetno rađanje mečke uspeva da drži na okupu, a da pri tom nije posegao za nekim tipičnim jefitnim trikovima B-produkcije, nego se trudi da film bude visokoktanski, e za to svaka čast. I otud pola ocene više.\nDrugo u tih pola ocene više ulazi i nekoliko ljupkih detalja iz završnice filma koja je zaista na jako visokom nivou i vidi se da kada se suzi broj likova, Benmayor još bolje profukciioniše.\nKad je reč o kritikama, one su bile dosta negativne prema ovom filmu i ja to razumem. Španci su nas navikli na žanrovske filmove visokog nivoa, originalnih koncepata i sl. Međutim, iako PAINTBALL nikako ne spada u tu grupu filmova, moram priznati da meni spada među dinamičnije i poštenije low budget exploitation naslove jer s jedne strane ne beži u nekakav high concept da bi prikrio svoje nedostatke već se neustrašivo hvata u koštac sa velikim dečacima. Ove godine se dešava generalni revival DTV produkcije, i ovaj naslov se na neki način može ubrojati u DTV jer nije realno očekivati da bi negde išao u bioskope, ali po svom žaru svakako porevazilazi DTV nivo iz onog prošlog vremena i može da se meri sa aktuelnim hitovima tog tipa. Filmu je učinjena medveđa usluga što je prikazivan na festivalima i bio meren kriterijumima koji važe za theatrical film.\nTeško je reći kakva je budućnost pred Benmayorom, da li je on španski Brian Trenchard-Smith ili George Miller, ali voleo bih da vidim još neke njegove filmove.